Депутатите призоваха Унгария да зачита ценностите на ЕС
Основни права
Пленарни сесии
2012-02-16 - 12:50
Natalia DASILVA BXL (+32) 2 28 44301 STR (+33) 3 881 73661 PORT (+32) 498 983 985 EMAIL natalia.dasilva@europarl.europa.eu Doichin CHOLAKOV STR (+33) 3 881 74608 EMAIL presa-bg@europarl.europa.eu EMAIL doichin.cholakov@europarl.europa.eu Парламентът ще подготви доклад за зачитането на ценностите и законите на ЕС от страна на Унгария. На база на доклада, той ще прецени дали да приложи член 7 от Договора за ЕС, който служи за разследване на очевидни рискове за сериозни нарушения спрямо общите ценности на ЕС. Депутатите призоваха комисията да следи отблизо възможните промени на унгарското законодателство и тяхното приложение.
Унгарските власти трябва да се съобразят с препоръките, възраженията и изискванията на Комисията, Съвета на Европа и Венецианската комисия и да променят съответните закони, в синхрон с ценностите и стандартите на ЕС, се заявява в резолюцията предложена от С&Д, АЛДЕ, Зелени/ЕСА и ЕОЛ/СЗЛ. Текстът бе приет с 315 гласа "за", 263 "против" и 49 въздържали се.
Европейският парламент изрази своето "сериозно притеснение" относно ситуацията в Унгария по отношение на функционирането на демократичната система, върховенството на закона, защитата на човешките и социални права, баланса на властите, равенството и дискриминацията.
Парламентът, също така, възложи на Комисия по граждански свободи, правосъдие и вътрешни работи, в сътрудничество с Европейската комисия, Съвета на Европа и Венецианската комисия, да следи дали и как се прилагат препоръките на Комисията и Европейския парламент.
Какво подлежи на мониторинг?
Депутатите призоваха Комисията да следи отблизо възможните поправки в законодателството, неговото прилагане, както и съвместимостта му с духа и буквата на европейските договори. Комисията трябва да проведе задълбочено проучване за да се гарантира:
пълната независимост на законодателната власт
следването на европейското законодателство в регулирането на дейността на Унгарската национална банка
институционалната независимост на органа за защита на данните, както и възстановяване и гарантиране на свободата на информация
възстановяването на правото на преглед на всяко законодателство, включително данъчното и бюджетното, от страна на Конституционния съд
гарантирането на свободата и плурализма на медиите, както в закона, така и в неговото прилагане
спазването на европейските демократични стандарти и принципите на политическия плурализъм в новото изборно законодателство на страната
правото на изразяване на опозиционни възгледи по демократичен начин, както в рамките на институциите, така и извън тях
зачитането на фундаменталния принцип на свобода на съвестта в закона за църквите и религиозните деноминации, както и отказа от процедурата за регистриране на църкви с гласуване в унгарския парламент с минимално мнозинство от ⅔.
Прилагане на чл. 7
Депутатите призоваха Председателския съвет (състоящ се от председателя на Парламента и лидерите на политическите групи), в светлината на доклада на Комисия по граждански свободи, да прецени дали да бъдат приложени мерки, включително в съответствие с член 7 параграф 1 от Договора за ЕС, които се използват при наличие на очевидни рискове за сериозно нарушение на основните ценности на ЕС.
Допълнителна информация
Унгария прие новата си конституция на 18 април 2011 г., като законът влезе в сила от 1 януари 2012 г. Приемането на кардиналните закони предизвика безпокойство по отношение на редица области, по-специално независимостта на съдебните органи, независимостта на централната банка, независимостта на органа за защита на данните, наличието на справедливи условия за политическа конкуренция и смяна на политическата власт, както и т.нар. „закон за стабилност“, съгласно който системата за данъчно облагане на доходите подлежи на одобрение от мнозинство от две трети, и кардиналните закони, които предоставят изключително право на настоящото мнозинство да назначава служители за необичайно дълги мандати.
На 17 януари 2012 г. Европейската комисия започна процедура за установяване на нарушение срещу Унгария по три теми: независимостта на Унгарската централна банка, намаляването на задължителната пенсионна възраст на съдиите, залегнала в Основния закон на Унгария и независимостта на органа за защита на данните. Комисията също така поиска от унгарските органи допълнителна информация по въпроса за независимостта на съдебната система. На правителството на страната бе даден един месец за да предостави отговор.
Процедура: незаконодателна резолюция
20120216IPR38359 Приетия текст Съобщение за печата след изслушването в Комисия по граждански свободи (09.02.2012 г.) Статия за пленарния дебат с премиера на Унгария Viktor Orbán (18.01.2012) Член 7 от Договора за ЕС
BG
1
LINK
/plenary/bg/texts-adopted.html
BG
4
LINK
http://eur-lex.europa.eu/LexUriServ/LexUriServ.do?uri=OJ:C:2010:083:0013:0046:BG:PDF
-//EP//TEXT IM-PRESS 20120206IPR37350 0 NOT XML V0//BG
-//EP//TEXT IM-PRESS 20120113STO35298 0 NOT XML V0//BG
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
