Зелена светлина за програмата "Превенция на наркотиците и информация за тях"
Правосъдие и вътрешни работи
2007-09-06 - 14:30
ЕП прие препоръка на второ четене относно общата позиция на Съвета за създаване на специалната програма „Превенция на наркотиците и информация за тях“ за периода 2007–2013 г., като част от общата програма „Основни права и правосъдие“
с финансиране от 21,35 млн. евро за периода януари 2007 г. - 31 декември 2013 г. Депутатите одобриха общата позиция на Съвета колкото се може по-бързо, за да гарантират навременното стартиране на програмата.
През декември миналата година ЕП прие доклада на първо четене и прие следните изменения с цел изясняване на предложението на Комисията, които потвърди и с вота си днес:
- уточняване на целите на програмата : превенция и намаляване на употребата на наркотици, зависимост и свързани с наркотиците вреди; да допринесе към усъвършенстването на информацията за използването на наркотици и да подкрепи прилагането на европейската стратегия за наркотиците
- транснационални проекти могат да се представят най-малко от две държави-членки (не три, както беше предложила ЕК) или поне една държава-членка и една друга страна, която е кандидат-членка или потенциална бъдеща членка.
- програмата включва и страните от Западните Балкани, които участват в процеса за стабилизация и асоцииране;
- Парламентът уточни, че основни таргет групи трябва да са младите хора, жените, уязвими групи и проблематични квартали
- достъп до програмата ще имат обществени и частни организации и институции, които работят в областта на информацията и превенцията на употребата на наркотици
Докладчикът на Парламента по това досие е Inger Segelstr ö m (ПЕС, Швеция).
20070903IPR09985
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
