Въпрос за времето за въпроси H-0562/2010
до Комисията
Период на сесията: Ноември 2010
Член 116 от Правилника за дейността
Radvilė Morkūnaitė-Mikulėnienė
(PPE) Относно: Финансиране на културните програми
В Европейския съюз културата понастоящем се финансира посредством различни финансови механизми, които са посветени на търговията и сътрудничеството в областта на културата, междукултурния диалог и укрепването на този сектор. В стратегията "Европа 2020" на Европейския съюз се разглежда въпроса за икономическия растеж, въз основа на общество на познанието, екологосъобразна промишленост и т.н. Изразяват се някои опасения, че тази стратегия разглежда културата единствено като елемент на икономическия растеж. Културната идентичност е една от основните ценности на ЕС и поради нейното естество не може да бъде оценявана по количествени показатели. Възникват притеснения по отношения на целите, които изразяват стремеж за съчетаване на финансовите механизми в сила, което ще рече на програми, което независимо от това,че обхващат и културата, са много различни една от друга. Причина за безпокойство е и една друга тенденция - стремежът да се обединят културните програми с тези, свързани с гражданите, поради слабата творческа стойност на проектите, които биха произтекли в резултат от тях.
Дали вече са известни проектите на Комисията относно финансирането на културните програми по време на новия програмен период? Културна програма от вида, съществуващ понастоящем, ще бъде ли в състояние да просъществува и в бъдеще? Ще бъде ли осигурена подкрепа за търговията и сътрудничеството в областта на културата?
