Дали следващият iPod ще бъде произведен в Европейския съюз?
Изследвания и иновации
2007-07-06 - 15:42
От ЕТИ се очаква да насърчи иновациите и изследователската дейност
От 2005 г. Европейският съюз работи по създаването на Европейски технологичен институт (ЕТИ) по подобие на Масачузетския в САЩ. Съгласно целите на Лисабонската стратегия в областта на растежа и заетостта, целта на ЕТИ ще бъде да засили конкурентноспособността на европейската икономика. Дали този институт ще стане флагман на европейското познание? Дали следващият iPod ще бъде произведен в Европейския съюз?
Европа изостава от САЩ и Япония по отношение на равнището на финансиране на научноизследователската и развойна дейност, иновациите и образованието. Малко европейски университети могат да се конкурират със световните лидери в сферата на образованието, повечето от които се намират в САЩ. Отвъд океана университетите и изследователските учреждения превръщат много по-успешно знанията в капитал.
Как да бъдат насърчени иновациите и предприемаческата култура в изследователската дейност и образователната сфера в Европа? Как да бъде привлечен елита на академичното съсловие и водещите изследователи? Как да бъде спряно изтичането на мозъци? Може би ЕТИ ще отговори поне отчасти на тези въпроси.
Какво е ЕТИ?
Идеята за създаване на ЕТИ бе лансирана от председателя на Европейската комисия Barroso през февруари 2005 г. в рамките на средносрочния преглед по изпълнението на Лисабонската стратегия.
"Ахилесовата пета на Европа се крие в недостатъчните инвестиции в изследователската и развойна дейност. Трите стълба на ЕТИ ще бъдат изследванията, образованието и иновациите", казва докладчикът на Комисията по промишленост Reino Paasilinna (ПЕС, Финландия) и допълва, че ЕТИ ще помогне на малките и средните предприятия да се възползват от иновациите.
Структурата на ЕТИ ще бъде организирана на две нива, защото ще включва не само самия институт, координиран от малко управително тяло, но и т.нар. "Общности на познание и иновации” (ОПИ) - партньорства между университети, организации за научни изследвания, компании и други участници в процеса на иновации.
Според предварителните замисли цялостният бюджет на ЕТИ, оценяван на 2.4 млрд. евро, за периода 2008-2013 г., ще бъде финансиран от публични и частни източници. Членовете на Комисията по промишленост ще обсъдят идеята за начален бюджет от Европейския съюз, възлизащ на 308 млн. евро.
Каква ще бъде добавената стойност на ЕТИ?
Предложението за създаването на ЕТИ не получи безрезервна подкрепа. Скептици се усъмниха, че институтът може да дублира или подрони съществуващите в тази сфера структури и да доведе до отклоняване на средства от други програми за спонсориране на изследователска дейност на високо равнище.
Докладчикът Paasilinna подчертава: "ЕТИ е част от процес, който включва и създаването на Европейски изследователски съвет. Тъй като институтът ще бъде с много независима структура, не бива да съществува никакъв страх от "канибализация" на други проекти или програми (...) Но ОПИ ще са в състояние да кандидатстват за финансиране и от други източници - няма да има никакво привилегировано отношение".
Относно добавената стойност на ЕТИ към иновационната дейност и конкурентноспособността, тя ще може да бъде установена само след обстоен преглед на пилотен проект. Едва тогава ще бъде решено дали ЕТИ ще бъде учреден като постоянен орган или за Европа ще е по-добре да отправи фондовете към други иновационни и изследователски дейности, се подчертава проектодоклада на Paasilinna.
Следва....
Докато Парламентът и Съветът са в процес на договаряне на финансирането на ЕТИ, членовете на Комисията по промишленост ще гласуват проекта на 9 юли, а Парламентът ще представи официалната си позиция през септември.
20070703STO08739 Проектодоклад на Reino Paasilinna Как да бъде създаден ЕТИ? (на английски) ЕТИ: информация от сайта на ЕК
BG
1
PHOTO
20070705PHT08873.jpg
BG
2
LINK
/meetdocs/2004_2009/documents/pr/650/650590/650590bg.pdf
BG
4
LINK
http://ec.europa.eu/education/policies/educ/eit/index_en.html
-//EP//TEXT IM-PRESS 20070430IPR06170 0 NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
