Работно време на шофьорите на камиони: ще бъдат ли включени и самонаетите лица?
2010-06-11 - 16:46
• Работната седмица на самостоятелно заетите шофьори на автобуси и камиони може да бъде ограничена до 48 часа
• Групите на С&amp;Д, Зелените и ЕОЛ поискаха да бъде отхвърлено предложението за изключването им от директивата за работното време За самостоятелно заетите шофьори на автобуси и камиони трябва да са в сила същите правила, като тези за наетите от транспортни фирми, се подчертава в предложение на Комисията по заетост и социални въпроси, което ще бъде гласувано на 16 юни. За тази цел депутатите може да отхвърлят законодателното предложение на Комисията, според което самонаетите шофьори трябва да бъдат третирани по различен начин. Съображения за здравето, сигурността и конкуренцията изискват еднакво отношение, настоява ЕП.
На 16 юни депутатите ще гласуват в пленарната зала дали да приемат или отхвърлят предложението на Комисията, според което самостоятелно заетите шофьори се освобождават от изискванията на директивата от 2002 г. за работното време в автомобилния превоз. Измененията, първоначално внесени от С&Д, Зелените и ЕОЛ/СЗЛ, които отхвърлят законодателното предложение - на основание на съображения за здравето и сигурността на шофьорите, безопасността по пътищата и правилата за честна конкуренция - бяха приети с мнозинство в Комисията по заетост и социални въпроси на ЕП на 28 април.
Ако самонаетите шофьори в крайна сметка бъдат включени към разпоредбите на гореспоменатата директива, за тях ще са валидни и други общи правила за бранша, като тези за товарене и разтоварване, помощ за пътниците, почистване и поддръжка, както и други полицейски и митнически формалности. Настоящето законодателство за наетите от фирми шофьори предвижда ограничение от 48 часа работа средно на седмица, които могат да достигнат до 60 часа, ако средните 48 часа седмично не са превишени за период от 4 месеца.
Докладчикът Edit Bauer (EНП, Словакия) подкрепя подхода на Комисията, който е по-скоро да се вземат мерки за борба с "фалшивите" самостоятелно заети шофьори, отколкото те да бъдат включени в обхвата на съществуващото европейско законодателство. Според него "регламентирането на работното време на самостоятелно заети работници ще бъде безпрецедентно" и законодателството в тази посока "би имало значителни последици". Прессъобщение след гласуването в парламентарната комисия (28 април 2010 г., на английски език): "Rules on working hours must apply to self-employed commercial drivers too, say MEPs"
-//EP//TEXT IM-PRESS 20100426IPR73471 0 NOT XML V0//BG
-//EP//DTD IM-PRESS 20050901 NEW-ITEM DOC XML V0//EN
-//EP//STYLESHEET IM-PRESS 20050901 NEW-ITEM DOC XML V0//EN
-//EP//TEXT IM-PRESS 20100531NEW75228 FULL-TEXT DOC XML V0//BG
-//EP//TEXT IM-PRESS 20100531NEW75228 ITEM-002-BG DOC XML V0//BG
По-ясни етикети за хранителните продукти
2010-06-11 - 16:46
• Предложението ще направи задължително отбелязването на етикета на енергийната стойност, съдържанието на сол, захар и т.н.
• Депутатите са разделени относно налагането на цветово етикетиране на "принципа на светофара" за хранителните стойности
• Някои етикети ще трябва да посочват страната на произход, включително и за преработените храни В контекста на все по-засилващите се здравословни проблеми в Европа като затлъстяване и диабет, Парламентът ще гласува в Страсбург значителни промени в правилата за етикетиране на хранителните продукти, които да позволят на потребителите да направят информиран избор при покупката на храни. Депутатите искат да избегнат прекаленото претоварване с информация за потребителите, както и прекалената тежест за хранителната индустрия, особено за малките и средните предприятия.
Предложеното законодателство на ЕС относно информацията на хранителните продукти ще събере, опрости и осъвремени съществуващите правила в областта етикетите на храните и общите правила за етикетиране. Предложението ще направи задължително предоставянето на информация относно хранителната стойност, включително данни за енергийната стойност, съдържанието на мазнини, наситени мастни киселини, въглехидрати, захар и сол, които трябва да бъдат посочени ясно и забележимо на лицевата страна на опаковката. Депутатите от Комисията по околна среда и безопасност на храните настояха към този списък да се добавят и протеините, фибрите и транс-мазнините.
Депутатите бяха разделени относно възможните ползи от цветовото етикетиране на храни на "принципа на светофара", отхвърляйки с малко мнозинство подобна система по време на гласуването в парламентарната комисия. Разглеждани като силно опростени от някои, а от други - като силно и ефективно средство за насърчаване на здравословен начин на хранене, тази система би позволила цветово обозначение според трите цвята на светофара - червено, жълто и зелено, в съответствие със съдържащите се в хранителните продукти количества енергия, мазнини, захар и т.н.
Потребителите често искат да знаят откъде идва дадена храна, за да могат да преценят например въглеродния отпечатък на даден продукт. Европейските депутати подкрепиха задължителното обозначаване на етикета на страната на произход за месо, пилешки продукти, млечни продукти, пресни плодове и зеленчуци, както и за други продукти, състоящи се от една единствена съставка, а също и за месо, пилешко и риба, когато се използват като съставки в преработени храни.
Парламентарната комисия подкрепи разширяването на обхвата на правилата за обозначаване на алергени, така че те да обхващат вече и ресторантите, а не само полуфабрикатите. В заключение членовете на комисията настояват, че ако в продукта има използвани наноматериали, те също да бъдат включени в списъка на съставките. Проект на законодателна резолюция на ЕП относно регламента за предоставяне на информация за храните на потребителите
-//EP//TEXT REPORT A7-2010-0109 0 NOT XML V0//BG
-//EP//DTD IM-PRESS 20050901 NEW-ITEM DOC XML V0//EN
-//EP//STYLESHEET IM-PRESS 20050901 NEW-ITEM DOC XML V0//EN
-//EP//TEXT IM-PRESS 20100531NEW75228 FULL-TEXT DOC XML V0//BG
-//EP//TEXT IM-PRESS 20100531NEW75228 ITEM-001-BG DOC XML V0//BG
-//EP//TEXT IM-PRESS 20100531NEW75228 ITEM-003-BG DOC XML V0//BG
ЕП гласува за присъединяването на България към Шенгенската информационна система
2010-06-11 - 16:46
България и Румъния са вече с една стъпка по-близо до отмяна на проверките по вътрешните граници на ЕС, след като последните оценки показват, че и двете страни отговарят на изискванията за защита на данните, нужни за свързването на двете държави към т.нар. "Шенгенска информационна система". ЕП ще бъде консултиран относно присъединяването на двете страни към ШИС, база данни, използвана от граничните власти за обмен на информация за борба срещу организираната престъпност и нелегалната имиграция. Европейските депутати ще гласуват доклада на Carlos Coelho (EНП, Португалия), който одобрява проекта на решение на Съвета за присъединяване на двете страни към ШИС, което е първа стъпка към отмяна на проверките по границите в ЕС. Премахването на границите ще бъде обект на отделно решение на Съвета на по-късен етап, след провеждане на допълнителни оценки.
Работна група в рамките на Съвета е извършила проверка дали България и Румъния са постигнали "задоволително равнище на защита на данните" и е стигнала до "положително заключение като цяло". По този начин се отваря пътя за по-нататъшни проверки, за които настоящето решение определя дати. Вследствие на това решение, България и Румъния ще могат да въвеждат и да използват данни от ШИС "при определени ограничения".
Оценка на България във връзка със защитата на данни
Правилното прилагане от страна на България и Румъния на достиженията на правото от Шенген в областта на защитата на данни е било оценено в периода 27-30 април 2009 г. Установените недостатъци за България са се отнасяли до "приемането, прилагането и приложението на съответното законодателство", най-вече Препоръка № R (87)15 на Съвета на Европа за използването на лични данни в полицейския сектор и необходимостта от съставяне на доклади за упражняване на правата на заинтересованите лица и относно дейността на Комисията за защита на личните данни (КЗЛД).
В резултат на отправените ѝ препоръки, България е осъществила до януари 2010 г. необходимите законови изменения, за да гарантира цялостното прилагане на Препоръката на Съвета на Европа. По отношение на правата на заинтересованите лица, България е укрепила сътрудничеството между КЗЛД и другите органи, и е предприела "мерки за повишаване на обществената информираност, например чрез нов уебсайт".
Следващи стъпки
Съгласно пътната карта в рамките на проекта "SISone4ALL" за свързването на България и Румъния с ШИС II от 9 март 2010 г., се очаква, че към октомври 2010 г. и двете страни ще бъдат технически готови за това.
След трансфера на реални данни от ШИС в България и Румъния, Работната група за оценка на Шенген ще удостовери дали разпоредбите относно ШИС са приложени правилно. Съгласно горепосочената пътна карта, оценката на ШИС за България се предвижда да се извърши през периода 22-26 ноември 2010 г. Проект на законодателна резолюция на ЕП относно прилагането на разпоредбите на достиженията на правото от Шенген във връзка с Шенгенската информационна система в Република България и в Румъния Прессъобщение след гласуването в парламентарна комисия (10 юни 2010 г., на английски език): A step towards lifting border controls with Bulgaria and Romania
BG
1
LINK
/meetdocs/2009_2014/documents/libe/pr/815/815299/815299bg.pdf
-//EP//TEXT IM-PRESS 20100610IPR75790 0 NOT XML V0//BG
-//EP//DTD IM-PRESS 20050901 NEW-ITEM DOC XML V0//EN
-//EP//STYLESHEET IM-PRESS 20050901 NEW-ITEM DOC XML V0//EN
-//EP//TEXT IM-PRESS 20100531NEW75228 FULL-TEXT DOC XML V0//BG
-//EP//TEXT IM-PRESS 20100531NEW75228 ITEM-002-BG DOC XML V0//BG
-//EP//TEXT IM-PRESS 20100531NEW75228 ITEM-004-BG DOC XML V0//BG
Флотилията за Газа: депутатите ще обсъдят атаката с Catherine Ashton
2010-06-11 - 16:46
Европейските депутати ще обсъдят на пленарната сесия в Страсбург операцията срещу хуманитарния конвой на командосите от Цахал, както и хуманитарната ситуация в ивицата Газа, заедно с Върховния представител по външната политика Catherine Ashton. Те ще гласуват и резолюция по същия въпрос в четвъртък. По време на дебат в Комисията по външни работи на 2 юни, депутатите призоваха за безпристрастно международно разследване и поискаха от Израел да прекрати блокадата над Газа. Дебат : сряда, 16 юни
Гласуване : четвъртък, 17 юни
Процедура : дебат с резолюция Humanitarian convoy: MEPs condemn Israeli commando operation Изявление на Catherine Ashton от 9 юни
BG
2
LINK
http://www.consilium.europa.eu/uedocs/cms_Data/docs/pressdata/FR/foraff/115010.pdf
-//EP//TEXT IM-PRESS 20100601IPR75416 0 NOT XML V0//BG
-//EP//DTD IM-PRESS 20050901 NEW-ITEM DOC XML V0//EN
-//EP//STYLESHEET IM-PRESS 20050901 NEW-ITEM DOC XML V0//EN
-//EP//TEXT IM-PRESS 20100531NEW75228 FULL-TEXT DOC XML V0//BG
-//EP//TEXT IM-PRESS 20100531NEW75228 ITEM-003-BG DOC XML V0//BG
-//EP//TEXT IM-PRESS 20100531NEW75228 ITEM-005-BG DOC XML V0//BG
Право на превод при наказателни дела за подсъдими от ЕС
2010-06-11 - 16:46
Британски футболен фен, арестуван в Италия, вече ще има право на превод по време на разпита в полицията, делото в съда и в комуникацията си с адвокат, ако Парламентът одобри новия закон, който гарантира на гражданите на ЕС достъп до писмен и устен превод, когато са обект на наказателно дело в друга държава членка. Депутатите постигнаха споразумение със Съвета относно приемането на общи правила за устен и писмен превод в ЕС, от момента, в който дадено лице е разбрало, че е заподозряно в извършване на криминално деяние, до края на наказателната процедура. Държавите членки ще разполагат с три години за въвеждане на разпоредбите на директивата в националното законодателство, като ще трябва да поемат и произтичащите разходи за превод, независимо от крайното решение на съда. Великобритания и Ирландия също ще прилагат това законодателство, за разлика от Дания.
Директивата е в резултат на инициатива на 13 държави членки и е първата от серия от мерки, целящи да положат основите на общи европейски стандарти в областта на наказателното право. Това е също така и първият случай на прилагане на обикновената законодателна процедура в областта на криминалното право (по този начин Европейският парламент за първи път участва на равна основа със Съвета в приемането на подобно законодателство). Прессъобщение след гласуването в парламентарна комисия (10 юни 2010 г., на английски език): Own-language rights for EU citizens in criminal trials
-//EP//TEXT IM-PRESS 20100610IPR75788 0 NOT XML V0//BG
-//EP//DTD IM-PRESS 20050901 NEW-ITEM DOC XML V0//EN
-//EP//STYLESHEET IM-PRESS 20050901 NEW-ITEM DOC XML V0//EN
-//EP//TEXT IM-PRESS 20100531NEW75228 FULL-TEXT DOC XML V0//BG
-//EP//TEXT IM-PRESS 20100531NEW75228 ITEM-004-BG DOC XML V0//BG
-//EP//TEXT IM-PRESS 20100531NEW75228 ITEM-006-BG DOC XML V0//BG
Половината от страните в ЕС приемат общи правила за развод на смесени двойки
2010-06-11 - 16:46
Процедурата за засилено сътрудничество ще бъде приложена за първи път в ЕС
14 държави членки (сред които и България) ще я използват за създаване на общо законодателство за улесняване на разводите на смесени двойки Разводите между смесени двойки ще бъдат първият случай, при който определени страни от ЕС ще могат да изготвят и приемат заедно общо законодателство (т.нар. процедура за засилено сътрудничество), поемайки по този начин лидерството в ЕС в тази област. Европейският парламент трябва да разреши на 14 държави членки, сред които и България, да изготвят заедно предложение, което да позволи на смесени двойки от различни страни да избират кое национално законодателство да се прилага при техния развод.
Това е първият случай, при който т.нар. "засилено сътрудничество" ще бъде приложено в историята на ЕС, като по този начин участващите страни ще могат да приемат общо законодателство (важащо само за участващите в механизма страни, а не за целия ЕС), по отношение на което няма единодушно одобрение в рамките на Съвета на министрите. Ако Парламентът разреши на 14-те държави членки да продължат със засиленото сътрудничество, по-нататъшно предложение, включващо същинското предложение за нов закон в областта на разводите, ще бъде изпратено в ЕП за консултация.
Тези правила ще позволят на международните смесени двойки (двойки от различни националности, двойки, живеещи поотделно в различни страни от ЕС или живеещи заедно в страна, различна от тяхната) да избират кое законодателство да се прилага, ако решат да се развеждат, при положение, че става въпрос за закон на държава, с която те имат близка връзка (например дългосрочно пребиваване или националност).
Така например, това ще позволи на френско-германска двойка, живееща в Белгия, да реши дали при техния развод да се прилагат френските или германските закони (или белгийското законодателство, какъвто е случаят в момента). "Даваме на двойките повече свобода и възможност за избор при техния развод, който е труден момент в живот им", заяви докладчикът Tadeusz Zwiefka (EНП, Полша).
Всяка година в ЕС се сключват над 350 000 трансгранични бракове, а 170 000 подобни двойки се развеждат (около 20% от всички разводи в ЕС). През 2007 г. държавите членки с най-голям дял на "международни" разводи са били Германия (34 000), Франция (20 500) и Великобритания (19 500).
Това предложение е в резултат на искането на 9 държави членки (Австрия, България, Испания, Италия, Люксембург, Румъния, Словения, Унгария и Франция) за приемане на общо законодателство, след като предложението на Комисията от 2006 г. беше блокирано в Съвета. Междувременно към деветте страни се присъединиха Белгия, Германия, Малта, Португалия и Латвия. Гърция, която първоначално имаше намерение да се присъедини към засиленото сътрудничество, впоследствие се отказа. На 4 юни министрите на правосъдието на страните от ЕС се споразумяха относно решението за разрешаване на засиленото сътрудничество. Останалите държави от ЕС могат да се присъединят по всяко време.
-//EP//DTD IM-PRESS 20050901 NEW-ITEM DOC XML V0//EN
-//EP//STYLESHEET IM-PRESS 20050901 NEW-ITEM DOC XML V0//EN
-//EP//TEXT IM-PRESS 20100531NEW75228 FULL-TEXT DOC XML V0//BG
-//EP//TEXT IM-PRESS 20100531NEW75228 ITEM-005-BG DOC XML V0//BG
-//EP//TEXT IM-PRESS 20100531NEW75228 ITEM-007-BG DOC XML V0//BG
Пазари на деривати: по-строги правила, а не просто прозрачност
2010-06-11 - 16:46
Не само прозрачност, а по-строги правила като цяло са необходими при търговията с деривати, смятат депутатите от икономическата комисия на ЕП. Попаднали в центъра на вниманието при кризата с гръцкия дълг, търговията с деривати в момента се разглежда на европейско ниво. ЕП ще гласува резолюция, която призовава за намаляване на спекулативните сделки, подчертава нуждата от централен клиринг на възможно най-голям брой деривати и налага стандарти, които клиринговите канали да спазват. В текста на проекторезолюцията има множество предложения за регулиране на търговията на суапове за кредитно неизпълнение, включително и забрана на спекулативните сделки с тях, като същевременно се предлагат начини за намаляване на регулативната тежест за корпоративни ползватели на деривати.
Критикувани като цяло поради силно непрозрачния начин на тяхното търгуване, деривативните продукти в момента са обект на дискусия на национално и европейско ниво, както и в рамките на Г20. Докладът на ЕП ще бъде гласуван в пленарната зала само няколко седмици, преди Европейската комисия да публикува своето законодателно предложение за регулиране на тази област, и в този контекст трябва да се разглежда като индикация за насоката, която това предложение трябва да има според Парламента.
Депутатите подчертават, че "разпространеното в продължение на години погрешно мнение, че дериватите имат нужда от по-слабо регулиране, защото с тях работят експерти и специалисти", трябва да бъде изоставено. Вместо това, според тях са необходими по-строги правила, за да се предотврати достигането на опасни нива на риск поради намесата на недостатъчно опитни потребители и спекуланти. Прессъобщение след гласуването в парламентарна комисия (02 юни 2010 г., на английски език): Daylight and rules for the derivatives market
-//EP//TEXT IM-PRESS 20100531IPR75291 0 NOT XML V0//BG
-//EP//DTD IM-PRESS 20050901 NEW-ITEM DOC XML V0//EN
-//EP//STYLESHEET IM-PRESS 20050901 NEW-ITEM DOC XML V0//EN
-//EP//TEXT IM-PRESS 20100531NEW75228 FULL-TEXT DOC XML V0//BG
-//EP//TEXT IM-PRESS 20100531NEW75228 ITEM-006-BG DOC XML V0//BG
-//EP//TEXT IM-PRESS 20100531NEW75228 ITEM-008-BG DOC XML V0//BG
Нова сателитна система на ЕС за подобрено управление на природните бедствия
2010-06-11 - 16:46
Сателитът на ЕС за наблюдение на Земята ще бъде оперативен от 2014 г.
Той ще осигури свободен и безплатен достъп до данни за управление на природни бедствия Земетресения, наводнения, петролни разливания и други големи бедствия ще могат да бъдат управлявани по-бързо и по-ефективно в бъдеще, благодарение на новия сателит за наблюдение на Земята, който ще бъде оперативен от 2014 г. Парламентът трябва да даде своето одобрение за началния период на функциониране на сателита (2011-2013 г.) и да приеме финансиране от допълнителни 107 милиона евро, за да може системата да бъде напълно оперативна.
Пускането на тази нова сателитна система ще позволи на ЕС да събира свои собствени данни от наблюдението на Земята, които в момента идват главно от американски сателити. Благодарение на усилията на европейските депутати от Комисията по промишленост, споразумението на Парламента със Съвета предвижда отворен и безплатен достъп до тези данни, така че всички интересуващи се страни на локално, регионално и национално ниво да могат да използват тези ресурси за управление на евентуални природни бедствия. Сателитите могат да бъдат използвани за наблюдение на климатичните промени и могат значително да подпомогнат процеса на вземане на решения в областта на земеделието, горите, енергетиката, градското развитие, инфраструктурата или транспорта.
Финансирането от ЕС за тригодишния период на начални оперативни дейности възлиза на 107 млн. евро, които ще бъдат допълнени с 209 милиона евро за придружаващи научноизследователски дейности, отпуснати по темата "Космос" от Седмата рамкова програма за изследвания.
Наводнения в Централна Европа
Отделно, отговорът на ЕС на скорошните наводнения в Чехия, Унгария, Полша и Словакия, които причиниха сериозни щети и отнеха над 20 човешки живота, ще бъде в центъра на дебат с представители на Комисията в сряда. По въпроса ще бъде приета и резолюция. Интернет страница на Европейската програма за наблюдение на Земята
BG
1
LINK
http://www.gmes.info/
-//EP//DTD IM-PRESS 20050901 NEW-ITEM DOC XML V0//EN
-//EP//STYLESHEET IM-PRESS 20050901 NEW-ITEM DOC XML V0//EN
-//EP//TEXT IM-PRESS 20100531NEW75228 FULL-TEXT DOC XML V0//BG
-//EP//TEXT IM-PRESS 20100531NEW75228 ITEM-007-BG DOC XML V0//BG
-//EP//TEXT IM-PRESS 20100531NEW75228 ITEM-009-BG DOC XML V0//BG
Целите на хилядолетието за развитие на ООН се нуждаят от ново финансиране
2010-06-11 - 16:46
Иновативни механизми за финансиране на развитието, като такса върху финансовите транзакции, трябва да бъдат подкрепени от ЕС като най-големия световен донор, ако Целите на хилядолетието за развитие (ЦХР) трябва да бъдат изпълнени към 2015 г., настояват депутатите в проекторезолюция, която ще бъде гласувана в Страсбург. Депутатите очакват на Европейския съвет през юни 2010 г. "да бъде договорена амбициозна единна позиция на ЕС" преди срещата на ООН за ЦХР на 20-22 септември в Ню Йорк. Заключенията на Съвета трябва да се базират на дванадесет точковия план за действие, предложен от Комисията на 21 април.
При всяко положение, държавите членки трябва най-късно до 2015 г. да отделят 0,7 % от своя БНД за помощ за развитие, се казва в проекта за резолюция на Michael Cashman (С&Д, Великобритания). В нея се подчертава също така, че според наскоро публикувания доклад на ООН "Да преосмислим бедността", съществува реална опасност Целите на хилядолетието за развитие да не бъдат изпълнени.
Връчване на петиция относно ЦХР на Jerzy Buzek
Непосредствено след гласуването в пленарната зала, председателят на ЕП Jerzy Buzek ще получи електронна карта с петиция от координатора на кампанията на ООН за ЦХР Eveline Herfkens. Петицията призовава европейските лидери да представят амбициозен план на срещата на ООН и да спазят своите обещания за слагане на край на бедността и постигане на ЦХР към 2015 г. (вторник, 15 юни, 13 ч.) Прессъобщение след гласуването в парламентарна комисия (11 май 2010 г., на английски език): Development aid: strong EU commitment needed to get MDGs back on track Повече информация относно електронната кампания Кампания на ООН за целите на хилядолетието
BG
2
LINK
http://www.unitedagainstpoverty.org/
BG
3
LINK
http://www.endpoverty2015.org/
-//EP//TEXT IM-PRESS 20100510IPR74368 0 NOT XML V0//BG
-//EP//DTD IM-PRESS 20050901 NEW-ITEM DOC XML V0//EN
-//EP//STYLESHEET IM-PRESS 20050901 NEW-ITEM DOC XML V0//EN
-//EP//TEXT IM-PRESS 20100531NEW75228 FULL-TEXT DOC XML V0//BG
-//EP//TEXT IM-PRESS 20100531NEW75228 ITEM-008-BG DOC XML V0//BG
-//EP//TEXT IM-PRESS 20100531NEW75228 ITEM-010-BG DOC XML V0//BG
Икономическо управление и ЕС 2020: по пътя към растежа и заетостта в Европа
2010-06-11 - 16:46
Депутатите ще гласуват резолюция относно икономическото управление в ЕС, която ще представи основните позиции, които ЕП ще защитава в следващите месеци в рамките на работата върху реформата на икономическото управление в Съюза. В друга резолюция ЕП ще даде своето мнение по въпроса каква стратегия трябва да следва ЕС за постигане на икономически растеж и заетост в следващите десет години. В серия от резолюции, приети по време на миналата пленарна сесия в Страсбург (20 май), депутатите вече изтъкнаха, че завършването на общия пазар, устойчивостта на националните дългове и кохезионната политика на ЕС са в основата на успеха на стратегията на ЕС Европа 2020. Въпреки това, по време на сесията политическите групи в ЕП не успяха да постигнат обща позиция по отношение на резолюцията за стратегията ЕС 2020, поради което ЕНП и АЛДЕ поискаха отлагане на гласуването с цел постигане на широк консенсус по въпроса.
Резолюцията относно икономическото управление ще бъде приета, след като депутатите обсъдят с председателя на Европейския съвет Herman Van Rompuy въпросите около съставянето и работата на Работната група за икономическото управление.
-//EP//DTD IM-PRESS 20050901 NEW-ITEM DOC XML V0//EN
-//EP//STYLESHEET IM-PRESS 20050901 NEW-ITEM DOC XML V0//EN
-//EP//TEXT IM-PRESS 20100531NEW75228 FULL-TEXT DOC XML V0//BG
-//EP//TEXT IM-PRESS 20100531NEW75228 ITEM-009-BG DOC XML V0//BG
-//EP//TEXT IM-PRESS 20100531NEW75228 ITEM-011-BG DOC XML V0//BG
Депутатите настояват за по-строги правила за забрана на инструментите за мъчение
2010-06-11 - 16:46
Търговията с палки с шипове, вериги за стягане на палците и всякакви електрошокови устройства, които се носят върху тялото, трябва да бъде забранена в Европа, считат депутатите. ЕП ще поиска от Комисията да осъвремени съществуващото законодателство в тази област, така че подобно оборудване да бъде включено в списъка на оборудване, което може да бъде използвано за мъчения, и търговията с което е забранена или стриктно регламентирана. В своя въпрос с искане за устен отговор към Съвета, депутатите изразяват сериозна загриженост, че много страни от ЕС не прилагат европейското законодателство в тази област. Когато регламентът влезе в сила през 2006 г., той представляваше първият многостранен търговски инструмент, забраняващ международната търговия с оборудване, чиято единствена цел е "да бъде използвано за смъртно наказание, изтезания или други форми на лошо отношение".
Дебатът в пленарната зала идва малко след публикуването на доклад на Амнести интернешънъл през март 2010 г., в който се изброяват множество държави от ЕС, които са нарушили по един или друг начин забраната. Въпрос с искане за устен отговор към Съвета Въпрос с искане за устен отговор към Комисията Доклад на Амнести интернешънъл "Europe: From words to deeds: Making the EU ban on the trade in 'tools of torture' a reality"
BG
3
LINK
http://www.amnesty.org/en/library/info/EUR01/004/2010/en
-//EP//TEXT OQ O-2010-0056 0 NOT XML V0//BG
-//EP//TEXT OQ O-2010-0057 0 NOT XML V0//BG
-//EP//DTD IM-PRESS 20050901 NEW-ITEM DOC XML V0//EN
-//EP//STYLESHEET IM-PRESS 20050901 NEW-ITEM DOC XML V0//EN
-//EP//TEXT IM-PRESS 20100531NEW75228 FULL-TEXT DOC XML V0//BG
-//EP//TEXT IM-PRESS 20100531NEW75228 ITEM-010-BG DOC XML V0//BG
-//EP//TEXT IM-PRESS 20100531NEW75228 ITEM-012-BG DOC XML V0//BG
ЕП призовава за надзор над агенциите за кредитен рейтинг и данните за дефицитите
2010-06-11 - 16:46
Загрижеността на депутатите относно начина, по който агенциите за кредитен рейтинг (АКР) подцениха риска и задълбочиха кризата с дълга на Гърция, ще бъде разгледан по време на дебат с Комисията. Отделно, ЕП ще разгледа проблема с качеството на статистическите данни за дефицитите, предоставяни от държавите членки, а Комисията ще представи своите виждания и планове в тази област. Ще бъде обсъден и въпросът за предоставянето на по-големи правомощия за разследване на Евростат. Във вторник ще бъде разгледан проблемът с данните за бюджетните дефицити и засилването на правомощията на Евростат. Депутатите ще отправят запитване към Комисията дали е направила разследване по въпроса дали някоя държава членка е предоставяла невярна информация, независимо дали го правила умишлено или "поради небрежност". Членовете на ЕП разглеждат също така идеята да се предоставят по-широки правомощия на Евростат за извършване на проверки на място и без предварително предупреждение.
След това депутатите ще гласуват проекторезолюция, която призовава Съвета да изпълни своите обещания за предоставяне на Евростат на правомощията, от които има нужда, за да се избегне друга ситуация, подобна на тази с данните за гръцкия дефицит.
След скорошното предложение на Комисията за по-нататъшно регулиране на дейността на АКР, политическите групи в ЕП ще зададат в сряда своите въпроси на Комисията по някои от най-важните въпроси. Сред тях ще бъдат ролята на АКР при оценяване на дълговите нива на страните, алтернативните модели за оценяване на икономическото положение на държавите членки, лицензирането и надзора над АКР от страна на публичните власти, както и потенциалните конфликти на интереси между АКР и участниците на финансовите пазари. Въпрос с искане за устен отговор от името на ЕНП относно агенциите за кредитен рейтинг Въпрос с искане за устен отговор от името на С&Д относно агенциите за кредитен рейтинг Въпрос с искане за устен отговор от името на AЛДE относно агенциите за кредитен рейтинг Въпрос с искане за устен отговор от името на ЕОЛ/СЗЛ относно агенциите за кредитен рейтинг Въпрос с искане за устен отговор относно качеството на статистическите данни в ЕС и засилените правомощия за извършване на одит от страна на Комисията (Евростат)
-//EP//TEXT OQ O-2010-0077 0 NOT XML V0//BG
-//EP//TEXT OQ O-2010-0072 0 NOT XML V0//BG
-//EP//TEXT OQ O-2010-0078 0 NOT XML V0//BG
-//EP//TEXT OQ O-2010-0051 0 NOT XML V0//BG
-//EP//TEXT OQ O-2010-0080 0 NOT XML V0//BG
-//EP//DTD IM-PRESS 20050901 NEW-ITEM DOC XML V0//EN
-//EP//STYLESHEET IM-PRESS 20050901 NEW-ITEM DOC XML V0//EN
-//EP//TEXT IM-PRESS 20100531NEW75228 FULL-TEXT DOC XML V0//BG
-//EP//TEXT IM-PRESS 20100531NEW75228 ITEM-011-BG DOC XML V0//BG
-//EP//TEXT IM-PRESS 20100531NEW75228 ITEM-013-BG DOC XML V0//BG
ЕС-Русия: позицията на ЕП относно новото споразумение за партньорство
2010-06-11 - 16:46
Резултатите от 25-тата среща на високо равнище между ЕС и Русия, както и постигнатото споразумение за ново Партньорство за модернизация, ще бъдат в центъра на дебат с Catherine Ashton в ЕП следващата седмица. Депутатите ще приемат резолюция, съдържаща тяхната позиция относно споразумението, по което в момента текат преговори и което трябва да бъде гъвкава рамка за насърчаване на реформите и задълбочаване на двустранната търговия и икономическите връзки. Въпросите за безвизовия режим, климатичните промени и иранската ядрена програма също бяха сред ключовите теми на срещата, която се състоя на 31 май и 1 юни в Ростов на Дон. Русия е единствената страна, с която ЕС провежда срещи на високо ниво два пъти в годината.
-//EP//DTD IM-PRESS 20050901 NEW-ITEM DOC XML V0//EN
-//EP//STYLESHEET IM-PRESS 20050901 NEW-ITEM DOC XML V0//EN
-//EP//TEXT IM-PRESS 20100531NEW75228 FULL-TEXT DOC XML V0//BG
-//EP//TEXT IM-PRESS 20100531NEW75228 ITEM-012-BG DOC XML V0//BG
-//EP//TEXT IM-PRESS 20100531NEW75228 ITEM-014-BG DOC XML V0//BG
Зелена светлина за присъединяването на Естония към еврото
2010-06-11 - 16:46
Членовете на Европейския парламент ще гласуват относно препоръката за приемане на еврото от Естония от 1-ви януари 2011 г., поздравявайки страната за усилията за намаляване на бюджетния дефицит, като същевременно призовават правителството да гарантира, че въвеждането на еврото няма да бъде използвано като извинение за скрито увеличение на цените. Edward Scicluna (С&Д, Mалта), който е докладчик на ЕП по въпроса, изтъкна, че продължаващият интерес на държави членки да се присъединят към еврото в сегашните трудни времена, говори за Еврозоната сам по себе си.
-//EP//DTD IM-PRESS 20050901 NEW-ITEM DOC XML V0//EN
-//EP//STYLESHEET IM-PRESS 20050901 NEW-ITEM DOC XML V0//EN
-//EP//TEXT IM-PRESS 20100531NEW75228 FULL-TEXT DOC XML V0//BG
-//EP//TEXT IM-PRESS 20100531NEW75228 ITEM-013-BG DOC XML V0//BG
Информационен бюлетин за пленарната сесия на Европейския парламент
2010-06-11 - 16:46
20100531NEW75228
-//EP//TEXT IM-PRESS 20100531NEW75228 ITEM-001-BG DOC XML V0//BG
-//EP//TEXT IM-PRESS 20100531NEW75228 ITEM-002-BG DOC XML V0//BG
-//EP//TEXT IM-PRESS 20100531NEW75228 ITEM-003-BG DOC XML V0//BG
-//EP//TEXT IM-PRESS 20100531NEW75228 ITEM-004-BG DOC XML V0//BG
-//EP//TEXT IM-PRESS 20100531NEW75228 ITEM-005-BG DOC XML V0//BG
-//EP//TEXT IM-PRESS 20100531NEW75228 ITEM-006-BG DOC XML V0//BG
-//EP//TEXT IM-PRESS 20100531NEW75228 ITEM-007-BG DOC XML V0//BG
-//EP//TEXT IM-PRESS 20100531NEW75228 ITEM-008-BG DOC XML V0//BG
-//EP//TEXT IM-PRESS 20100531NEW75228 ITEM-009-BG DOC XML V0//BG
-//EP//TEXT IM-PRESS 20100531NEW75228 ITEM-010-BG DOC XML V0//BG
-//EP//TEXT IM-PRESS 20100531NEW75228 ITEM-011-BG DOC XML V0//BG
-//EP//TEXT IM-PRESS 20100531NEW75228 ITEM-012-BG DOC XML V0//BG
-//EP//TEXT IM-PRESS 20100531NEW75228 ITEM-013-BG DOC XML V0//BG
-//EP//TEXT IM-PRESS 20100531NEW75228 ITEM-014-BG DOC XML V0//BG
-//EP//DTD IM-PRESS 20050901 NEW-FULL DOC XML V0//EN
-//EP//STYLESHEET IM-PRESS 20050901 NEW-FULL DOC XML V0//EN
-//EP//TEXT IM-PRESS 20100531NEW75228 ITEM-001-BG DOC XML V0//BG
-//EP//TEXT IM-PRESS 20100531NEW75228 ITEM-002-BG DOC XML V0//BG
-//EP//TEXT IM-PRESS 20100531NEW75228 ITEM-003-BG DOC XML V0//BG
-//EP//TEXT IM-PRESS 20100531NEW75228 ITEM-004-BG DOC XML V0//BG
-//EP//TEXT IM-PRESS 20100531NEW75228 ITEM-005-BG DOC XML V0//BG
-//EP//TEXT IM-PRESS 20100531NEW75228 ITEM-006-BG DOC XML V0//BG
-//EP//TEXT IM-PRESS 20100531NEW75228 ITEM-007-BG DOC XML V0//BG
-//EP//TEXT IM-PRESS 20100531NEW75228 ITEM-008-BG DOC XML V0//BG
-//EP//TEXT IM-PRESS 20100531NEW75228 ITEM-009-BG DOC XML V0//BG
-//EP//TEXT IM-PRESS 20100531NEW75228 ITEM-010-BG DOC XML V0//BG
-//EP//TEXT IM-PRESS 20100531NEW75228 ITEM-011-BG DOC XML V0//BG
-//EP//TEXT IM-PRESS 20100531NEW75228 ITEM-012-BG DOC XML V0//BG
-//EP//TEXT IM-PRESS 20100531NEW75228 ITEM-013-BG DOC XML V0//BG
-//EP//TEXT IM-PRESS 20100531NEW75228 ITEM-014-BG DOC XML V0//BG
