Въпрос с искане за устен отговор O-000322/2011
до Комисията
Член 115 от Правилника за дейността
Rolandas Paksas
,
Juozas Imbrasas
от името на групата EFD Относно: Програмата "Интелигентна енергия - Европа II" и многогодишната финансова рамка
Успехът на европейската енергийна политика зависи едновременно от активната научноизследователска дейност при разработване на нови конкурентоспособни и устойчиви технологии и от по-доброто използване на съществуващите технологии. С цел насърчаване използването на настоящите устойчиви енергийни решения и премахване на всички нетехнологични прегради в областта на възобновяемите източници на енергия и енергийната ефективност (например, липсата на информация, умения и финансиране на конкретни области) Европейският съюз разработи многогодишната програма „Интелигентна енергия – Европа II“, която се прилага в момента.
Въпросната програма, като се съсредоточава върху повишаване на осведомеността, разработването на капацитет и умения, както и върху оказването на съдействие при прилагането на политики е стъпка напред в правилната посока и е от съществено значение да успее да привлече най-разнородни публични, частни и неправителствени участници, включително МСП.
Предвид необходимостта програмите за устойчива енергия в Европа да продължат да се прилагат, какви приоритети, подобрения и финансиране Комисията смята да предложи относно програмата, която ще последва „Интелигентна енергия – Европа II“ след 2013 г.?
Какви мерки Комисията има намерение да предприеме с оглед обезпечаване на още по-активно участие на МСП?
Как Комисията счита да обезпечи по-добра съвместимост и съчетаемост на тази бъдеща програма с останалите общностни инициативи?
