Въпрос за времето за въпроси H-000115/2011
до Комисията
Период на сесията: Април 2011
Член 116 от Правилника за дейността
Bogusław Liberadzki
(S&D) Относно: Експанзията на китайски фирми
Наблюдаваме експанзия на китайски фирми на строителния пазар на пътища и мостове, както и в железопътната промишленост в Полша. Предлаганите ниски цени за изпълнение дават предимство на тези фирми. От страна на предприятията от ЕС възникват сериозни съмнения относно реалността на изпълнението, както и относно наличието на дъмпинг. Някои правителства създават благоприятни условия за тази експанзия или дори отправят покана за такава. В Полша например, на строителството на отсечка от магистрала А-2, свързваща Лодз и Варшава, вече са възникнали сериозни закъснения в изпълнението на строителните работи от китайски изпълнители. Предприятия за ремонт на железопътни вагони банкрутират, а правителството кани китайски фирми за ги заместят. Получавам протести от страна на профсъюзите и мениджърите. Може ли Комисията да проучи тези случаи и да заеме категорично становище по въпроса за спазването на правилата на лоялната конкуренция?
