Българският, румънският и ирландският език влизат в семейството на ЕС
Култура
2007-01-12 - 13:15
Езиците вече са 23
„Обединени в различията” е мотото на Европейския съюз и това е най-очевидно от броя на езиците, които се използват. През тази година броят на официалните езици се увеличи до 23 с присъединяването на България и Румъния, както и с приемането на ирландския език. Това отразява културното наследство на Европа и принципа на достъп на всички граждани на ЕС до документи и информация на техния собствен език. Това означава също, че дебатите в пленарна зала ще могат да се слушат и на новите езици.
През 1957 г. езиците бяха само четири: холандски, френски, немски и италиански. Официалните езици през 1995 г. вече бяха 11. Приемането на 10 нови държави през 2004 г. допринесе с 9 нови езика, а с новите попълнения, езиците вече са 23, а азбуките са три.
Латинска и гръцка азбука, а сега и кирилица!
Броят на езиците е по-малък от броя на страните на ЕС, защото някои езици са официално използвани в повече от една държава.
Приемането на България добави кирилицата, която сега ще се използва заедно с латинската и гръцката азбуки.
Членовете на Парламента могат да говорят на всички официални езици
Основна част от демокрацията е правото да говориш на собствения си език. Затова членовете на Парламента имат правото да се изказват на всеки от официалните езици. Има законово изискване всички официални документи да бъдат преведени на всички официални езици. Това винаги се спазва в работата на Парламента и този уебсайт Ви позволява да изберете предпочитания от Вас език.
Загубени в превода?
ЕС подкрепя и популяризира многоезичието с различни програми за усъвършенстване на лингвистичните умения на гражданите си.
Езиковото обучение е приоритет: според последно изследване на Евробарометър, само половината от гражданите на ЕС казват, че могат да проведат разговор на език, различен от майчиния си. С цел популяризиране на езиковото обучение, 26-ти септември е обявен за „Европейски ден на езиците”, а 2001 г. беше Годината на езиците.
1,3 милиона преведени страници
През 2005 г. бяха преведени 1,324,231 страници. През септември докладът за многоезичието, изготвен от члена на ЕП от финландската Народна партия Alexander Stubb акцентира върху областите, в които може да се спестят средства. В доклада се подчертава, че многоезичието и способността да разбираш останалите в Парламента е от изключителна важност за европейската демокрация.
През ноември, членовете на Европейския парламент приветстваха предложенията на Европейската комисия за нова рамкова стратегия за насърчаване ученето на езици и възползване от предимствата на това обучение във връзка с обогатяването на културата на гражданите. Докладът по собствена инициатива, изготвен от Bernat Joan i Mari от испанската Зелена партия, посочва, че е от изключително значение да се подобри качеството, ефективността и достъпа до образователни и квалификационни системи в ЕС, чрез популяризирането на изучаването на чужди езици.
20070110STO01817 Обучение и квалификация Доклад на ЕП за разходите за устен превод Разходи за превод в институциите на ЕС – Пресслужба на ЕП Доклад на ЕП за многоезичието
BG
1
PHOTO
20070110PHT01823.jpg
BG
2
LINK
http://ec.europa.eu/education/policies/lang/languages/index_en.html
-//EP//TEXT TA P6-TA-2006-0331 0 NOT XML V0//BG
-//EP//TEXT IM-PRESS 20060901IPR10242 0 NOT XML V0//BG
-//EP//TEXT TA P6-TA-2006-0488 0 NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
