ВЪПРОС С ИСКАНЕ ЗА УСТЕН ОТГОВОР, ПОСЛЕДВАН ОТ РАЗИСКВАНЕ O-0129/08
съгласно член 108 от Правилника за дейността на ЕП
от
Baroness Sarah Ludford
,
Ignasi Guardans Cambó
,
Sophia in 't Veld
и
Marco Cappato
, от името на групата ALDE
към Съвета
Относно: Преместване на бежанците от Гуантанамо
След противозаконно задържане в продължение на няколко години, в Гуантанамо остават около 55 души, спрямо които не са предявени обвинения и спрямо които не се очакват да бъдат предявени обвинения в каквито и да било престъпления от страна на военните съдилища в САЩ или съгласно друга съдебна процедура. Наистина, около 30-на от тях вече са признати от Съединените щати за освободени от каквито и да било подозрения по отношение на тяхното освобождаване, но не могат да бъдат върнати в страните по произход, тъй като там те биха могли да бъдат преследвани или измъчвани.
Като се има предвид, че:
Европейският парламент е приел редица резолюции, в които се призовава за затварянето на центъра за задържане в Гуантанамо и като се отправя молба към държавите-членки на ЕС за оказване на хуманитарна помощ на противозаконно задържаните там лица, на които следва да бъде предоставен статут на политически бежанци,
избраният президент Барак Обама нееднократно е изтъквал приоритетното значение на затварянето на незаконния център за задържане в залива Гуантанамо,
освобождаването на задържаните лица, които са освободени от подозрения и следва да бъдат репатрирани или на които следва да бъде предоставен статут на бежанци, трябва да бъде приоритет в процеса на затваряне на американския извънтериториален затвор в Гуантанамо,
няколко държави-членки на ЕС са били въвлечени в нелегалния превоз и/или задържане на затворници от срана на ЦРУ и на американските военни власти на път за Гуантанамо или за „тайните затвори”, чието съществуване е било признато от президента Буш, и следователно съвместно със САЩ споделят отговорността по отношение на освобождаването и преместването на задържаните лица, на които следва да бъде предоставен бежански статут, като освен това се отправя искането за незабавно предявяване на обвинения в съответствие с подходящи съдебни процедури за тези лица, спрямо които могат да бъдат предявени обвинения,
Дали Съветът или някоя държава-членка са получили искане от администрацията на САЩ и/или индивидуално искане с цел преместване на задържаните лица от Гуантанамо? Ако отговорът е положителен, какви са били реакциите и резултатите и на каква правна основа са били взети решенията?
Дали Европейският съвет или някоя държава-членка вече са предприели действия спрямо администрацията на САЩ, за да се гарантира незабавното изправяне пред подходящ съд на заподозрените в терористична дейност лица, на които могат да бъдат предявени обвинения в престъпления и които са задържани от САЩ в залива Гуантанамо или в „тайните затвори”? Ако отговорът е положителен, то какви действия? Ако отговорът е отрицателен, то какви инициативи предстои да бъдат предприети в тази насока?
