Зелена светлина за споразумението "Открито небе" между ЕС и САЩ
Транспорт
2007-10-11 - 11:51
ЕП прие консултативен доклад от Комисията по транспорта с 513 "за", 15 "против" и 35 "въздържали се" с което даде зелена светлина на споразумението за въздушен транспорт между ЕС и САЩ, което беше подписано на срещата на върха между ЕС и САЩ на 30-ти април 2007 г. Съветът одобри споразумението и взе решение за влизането му в сила от март 2008 г.
По силата на това споразумение европейските авиокомпании ще могат да летят от всяко европейско летище до всеки град в САЩ и повече американски авиолинии ще могат да осъществяват полети до европейски летища.
На 14 март тази година ЕП прие резолюция, с която даде пълната си подкрепа за проектоспоразумението "открито небе". Депутатите го определиха като"важна стъпка към интегриран трансатлантически авиационен пазар, който ще бъде в полза на потребителите".
Депутатите подкрепиха идеята за „еднократна проверка за сигурност“, т.е. проверка на пътниците и багажите само в началото на пътуването, а не при всяко прекачване.
Те изразиха съжаление, че не е постигнат напредък по отношение на каботажа и че възможността превозвачи от ЕС да упражняват ефективен контрол върху американски авиолинии остава ограничена. Депутатите призоваха да се обърне специално внимание на намаляването на въздействието на авиационния сектор върху промяната на климата. ЕП поиска Комисията да информира и да се допитва до Европейския парламент и до всички заинтересовани страни преди началото и по време на втория етап на преговорите.
20071008IPR11358
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
