Въпрос с искане за устен отговор O-000228/2011
до Комисията
Член 115 от Правилника за дейността
Anneli Jäätteenmäki
,
Jelko Kacin
,
Marietje Schaake
, Baroness
Sarah Ludford
,
Ivo Vajgl
,
Charles Goerens
от името на групата ALDE Относно: Договор за търговията с оръжие
Държавите-членки на Европейския съюз са важни износители на оръжие. Седем от най-големите износители на оръжие в света са членове на ЕС. През последните няколко години редица държави-членки на ЕС са изнасяли оръжие и военна технология за Северна Африка и Близкия Изток (включително Либия, Египет, Тунис, Йемен и Бахрейн), а Италия и Франция са изнасяли оръжие за Либия до самата 2010 г.
Липсват каквито и да било глобални норми относно трансфера на оръжие. ООН е в процес на изготвяне на глобален договор за търговията с оръжие и през 2012 г. ще проведе конференция по въпроса. Миналото лято беше учредена работна група по изготвянето на договора и подготовката на конференцията. Работната група се е срещала два пъти и ще се срещне отново през юли тази година.
Корупцията в областта на сигурността и отбраната и по специално при търговията с оръжие е сериозен и многостранен проблем, който изисква повече внимание. Общата позиция на ЕС относно контрола върху износа на военни технологии и оборудване (2008 г.) не включва текстове относно корупцията.
1. Какви са приоритетите на ЕС относно глобалния договор за търговията с оръжие?
2. Как ЕС ще гарантира включването на достатъчни критерии за корупция в глобалния договор за търговията с оръжие? Какви са критериите на ЕС?
3. Ще изготви ли ЕСВД / Комисията обща позиция на ЕС относно корупцията в търговията с оръжие или вече се намира в процес на изготвяне на такава позиция?
