Въпрос с искане за устен отговор O-0183/2010
Съвета
Член 115 от Правилника за дейността
Ivo Vajgl
,
Pino Arlacchi
,
Izaskun Bilbao Barandica
,
Luigi de Magistris
,
Carl Haglund
,
Ramon Tremosa i Balcells
от името на групата ALDE Относно: Влошаване на положението в Западна Сахара
Съгласно многобройни съобщения, положението в окупираните територии в Западна Сахара се е влошило значително в последните седмици. Над 12 000 мъже, жени и деца от народа сахрави са напуснали своите градове и са построили палаткови лагери в покрайнините на градовете Ел Аюн, Смара и Буждур в знак на протест срещу продължаващото експлоатиране на природните ресурси на Западна Сахара и своето тежко социално-икономическо състояние, както и срещу постоянните откази на Мароко да позволи свободен и честен референдум, който да се организира от Обединените нации за съдбата на Западна Сахара.
В това влошаващо се положение 14-годишно момче, Ал Наджем Ал-Кари, беше застреляно на 24 октомври от марокански военни служители, надзираващи лагерите. Съгласно сведенията то е било застреляно в автомобил, каращ провизии за един от лагерите на протестиращите сахрави. Много хора в лагерите също така са започнали да се разболяват от болести, свързани с новите нечовешки условия поради блокадата на тези райони от страна на мароканската армия. Положението в лагерите в Западна Сахара и Тиндуф може да се прерасне в истинска хуманитарна трагедия с непредвидими последици.
1. Ще разгледа ли Съветът възможността да призове мароканското правителство да:
– гарантира, че хуманитарната помощ и други провизии ще достигнат безпрепятствено до цивилното население в лагерите?
– сложи край на политиката си на дискриминация и нарушаване на правата на човека срещу народа сахрави, както и на разграбването на неговите природни богатства?
– спази своите международни ангажименти и да позволи на народа на Западна Сахара свободно да реши своето бъдеще в свободен и честен референдум, както е препоръчано в резолюциите на Съвета за сигурност на ООН?
2. Какви други действия обмисля Съветът по този въпрос?
