ЕП „призовава Иран да възстанови прозрачността на ядрената си програма”
Външни отношения
2008-01-31 - 12:46
Солана в Европейския парламент преди дебата за положението в Иран
Депутатите приеха резолюция с 561 гласа "за", 52 "против" и 44 "въздържали се", с която изразиха съжаление, че Иран все още не е изпълнил международните си задължения да прекрати всички дейности, свързани с обогатяването и преработката на уран.
Парламентът приветства споразумението от Берлин на 22 януари 2008 г. „за нова проекторезолюция за Иран, предвиждаща по-нататъшни мерки, както и факта, че международната общественост запазва общ подход към въпроса”. Депутатите приканват администрацията на САЩ и всички други заинтересовани страни да преустановят всяка реторика за военни възможности и политика за смяна на режима спрямо Иран, както и „САЩ да участват непосредствено в преговори с Иран наред с ЕС”.
ЕП „изразява дълбока загриженост относно влошеното състояние на правата на човека в Иран през последните години”. Депутатите остро осъждат смъртните присъди и екзекуциите в Иран, особено тези за нарушители младежи и непълнолетни лица изразяват дълбока загриженост относно драматично зачестилите репресии над движения на гражданското общество в Иран през изминалите години. Парламентът протестира особено остро срещу екзекуцията на Zamal Bawi, която беше направена само няколко часа преди вота в пленарна зала.
Парламентът остро осъжда сегашното незачитане на правата и репресиите на политически опоненти, правозащитници, журналисти, автори на сайтове, учители, интелектуалци, жени, студенти, синдикалисти и лица, принадлежащи към религиозни, етнически, езикови или други малцинства.
Депутатите подчертават, че „възможното бъдещо сключване на Споразумение за сътрудничество и търговия между Иран и ЕС зависи от същественото подобряване на състоянието на правата на човека в Иран, както и от пълното сътрудничество на Иран с МААЕ”.
В сряда депутатите обсъдиха със Солана положението в Иран
Върховният представител на ЕС за външната политика и сигурността Хавиер Солана каза, че въпросът с Иран е един от най-важните теми на дневния ред на международната общност в момента. "ЕС би искал да има конструктивни отношения с Иран, но имаме трудности при постигането им", обясни той. Г-н Солана припомни, че от 2004 г. Иран отказва да участва в диалог за спазването на човешките права с ЕС. Относно ядрената програма на Иран, Върховният представител на ЕС за външната политика и сигурността подчерта, че целта "е да се премахнат подозренията, което може да се постигне само чрез договорено решение". Той обясни, че на въпроса защо имат нужда от обогатяване с уран, иранците никога не отговарят. Той добави, че ЕС желае да има гаранции, че намеренията на Иран са мирни.
Комисарят по външните отношения Бенита Фереро-Валднер каза, че по време на срещата си с иранския главен преговарящ по ядрените въпроси, тя е подчертала позицията на ЕС. "Никой не е против правото на Иран да има мирна ядрена енергия, но има сериозна нужда да се възстанови доверието", добави тя. Според нея ЕС показва воля за подобряване на отношенията, но Иран не демонстрира такава политическа воля. Относно проблемите със спазването на човешките права, тя каза, че през 2007 г. 297 екзекуции са изпълнени - много повече от предишната година. Тя заяви, че без систематично подобрение на положението с човешките права, отношенията на ЕС с Иран не могат да се развиват нормално.
Оратори от политическите групи
Michael GAHLER (ЕНП-ЕД, Германия) припомни ясната и твърда позиция на Парламента относно положението със спазването на човешките права в Иран. Той назова голям брой ирански активисти, които са осъдени на смърт и призова екзекуциите да не се изпълняват. Също така той каза, че в Комисията по външни работи на 23-ти януари иранският главен преговарящ по ядрените въпроси не отговори на въпросите на депутатите. Според него резултатът от такова отношение ще бъде по-голяма решимост на международната общност. ЕНП-ЕД приветства споразумение за нова проекторезолюция на Съвета за сигурността на ООН. "Нуждаем се от диалог, но също така трябва да имаме твърда позиция в полза на спазването на човешките права и по-голямо сътрудничество след възстановяването на доверието", каза той.
Hannes SWOBODA (ПЕС, Австрия) се съгласи, че проблемите със спазването на човешките права, ядрените оръжия и свободните избори са ключови по отношение на Иран. Относно ядрените оръжия той каза, че неговата група е против съществуването им в Иран, но и в целия регион. Трябва да се направи необходимото контролът на обогатяването с уран да бъде многостранен, каза той.
Annemie NEYTS-UYTTEBROECK (АЛДЕ, Белгия) каза, че няма добри резултати от дебата в Комисията по външни работи. Според нея разработването на ядрена енергия за цивилни цели трябва да е под международен контрол.
Konrad SZYMAŃSKI (СЕН, Полша) припомни, че няма гаранции, че Иран не разработва ядрени оръжия и затова призова да се продължи да се прилага натиск върху Иран в тази област и не изключи военна интервенция.
Angelika BEER (Зелените/ЕСА, Германия) каза, че трябва да е ясно, че дебатът в ЕП ще бъде чут в Иран, защото там има много будни хора, които търсят информация. Според нея налагането на санкции ще се отрази зле на гражданското общество и ще е в полза на иранския президент. "Трябва да демонстрираме солидарност с обществеността, жените, неправителствените организации и всички, за които има заплаха", добави тя.
Tobias PFLÜGER (ЕОЛ/СЗЛ, Германия) каза, че трябва мораториум върху ядрения въпрос. Според него не е приемливо желаещи да се кандидатират да не бъдат допускани до изборите за парламентарни избори. Той добави, че неговата група е против всяка заплаха и план за война.
Bastiaan BELDER (Независимост/Демокрация, Нидерлания) каза, че има добра и лоша новина за Иран. Добрата е, че иранската опозиция не подкрепя изявленията на президента за Холокоста, а лошата е, че ще има лоши последствия за Иран, ако резолюцията на Съвета за сигурност на ООН бъде приета. Той подчерта, че ролята на Международната агенция за атомна енергия трябва да се увеличи.
Philip CLAEYS (Независими членове, Белгия) каза, че режимът в Иран е заплаха за стабилността в Близкия изток като цяло и други части на света. Според него Иран трябва да бъде изолиран в региона, включително и от Русия.
20080129IPR19894 Иранският главен преговарящ по ядрените въпроси остави въпроси без отговор Отношенията на ЕС с Иран Резолюция на Европейския парламент от 25 октомври 2007 г. относно Иран Дебат в Европейския парламент от 25 октомври 2007 г. относно Иран Заключения на Европейския съвет - 14 декември 2007 г. Делегация на Европейския парламент в Иран Официална страница на Javier SOLANA, върховен представител на ЕС за външната политика и сигурността Audio, 11:45 Audio, 11:45 Audio, 08:41 Audio, 08:41 Audio, 16:05 Audio, 16:05 Audio, 16:05
BG
1
PHOTO
20080130PHT20197.jpg
BG
3
LINK
http://ec.europa.eu/external_relations/iran/intro/index.htm
BG
6
LINK
http://europa.eu/rapid/pressReleasesAction.do?reference=DOC/07/6&format=HTML&aged=0&language=BG&guiLanguage=en
BG
7
LINK
/activities/delegations/homeDel.do?body=D-IR&language=BG
BG
8
LINK
http://www.consilium.europa.eu/cms3_applications/applications/solana/index.asp?lang=BG&cmsid=246
BG
9
MULTIMEDIA
20080130MLT20169.asf
BG
10
MULTIMEDIA
20080130MLT20171.asf
BG
11
MULTIMEDIA
20080130MLT20175.asf
BG
12
MULTIMEDIA
20080130MLT20173.asf
BG
13
MULTIMEDIA
20080130MLT20177.asf
BG
14
MULTIMEDIA
20080130MLT20179.asf
BG
15
MULTIMEDIA
20080130MLT20181.asf
-//EP//TEXT IM-PRESS 20080121STO19277 0 NOT XML V0//BG
-//EP//TEXT TA P6-TA-2007-0488 0 NOT XML V0//BG
-//EP//TEXT CRE 20071025 ITEM-013-01 NOT XML V0//BG
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
