Въпрос за времето за въпроси H-000237/2011
до Комисията
Период на сесията: Юли 2011
Член 116 от Правилника за дейността
Marc Tarabella
(S&D) Относно: Неспазване от страна на авиокомпаниите на Регламент (ЕО) № 261/2004 по отношение защитата и информирането на пътниците
От 2005 г. насам е в сила Регламент (ЕО) № 261/2004, чиято основна цел е защитата и информирането на пътниците във въздушния транспорт. Докато самата Комисия организира информационни кампании, авиокомпаниите непрекъснато нарушават Регламента и оставят пътниците без ефикасни и бързи средства за правна защита. Освен това резервирането на билети по интернет се е превърнало в измама: така един билет за маршрута Брюксел-Страсбург на редовна авиокомпания, чиято цена съгласно рекламата е 98 евро, всъщност излиза общо 219,60 евро, като в сумата се включва дори и допълнителна „такса за гориво“.
Може ли Комисията да каже кога и как възнамерява да накара държавите-членки да прилагат Регламент (ЕО) № 261/2004 и да ги задължи да въведат ефикасни и бързи механизми за обезщетение?
