ВЪПРОС С ИСКАНЕ ЗА УСТЕН ОТГОВОР H-0294/09
за времето за въпроси на месечната сесия през Септември 2009
съгласно член 116 от Правилника за дейността на ЕП
от
Antonio Cancian
към Комисията
Относно: Насилие срещу християни в Пакистан
През август миналата година ескалира насилието от страна на ислямски фундаменталисти срещу християни в Пенджаб, Пакистан. Местните органи проявяват толерантност към екстремистите, които се позовават на член 295 от пакистанския наказателен кодекс, известен като „закон за богохулството“. Международната и католическата общности осъждат „безсмислената атака срещу християнската общност“ и призовават за отмяна на жестоките разпоредби. Какви действия възнамерява да предприеме Комисията във връзка със споразумението за сътрудничество с Пакистан (2004/870/ЕО ) по отношение на спазването на клаузата за демокрацията, с цел да защити човешките права на религиозните малцинства?
1 ОВ L 378, 23.12.2004 г., стр. 2/22