Европейският Парламент намалява собствените си вредни емисии с 30 на сто
Околна среда
2009-02-25 - 16:05
В Европейския парламент се използва само рециклирана хартия В Европейския Парламент се взимат важни решения за борбата с глобалното затопляне и намаляването на вредните газове в ЕС. Как стои обаче въпросът със собствените емисии на институцията - така наречения "въглероден отпечатък"? Ръководството на ЕП одобри нови мерки за постигане на 30-процентово намаление на вредните емисии на институцията до 2020 година.
В борбата с климатичните промени е важен приносът на всеки - в това число на обикновените хора и на отделните институции. Европейският Парламент реши да даде добър пример и си постави за цел да намали собствения си въглероден отпечатък с 30 на сто до 2020 година. С това решение ръководството на Европейския парламент вдига своя праг над целите на Евросъюза, които са за 20%-но намаляване до 2020 година.
Мерки за постигане на амбициозното решение
Европейският Парламент ще подобри енергийната ефективност чрез използване на слънчева енергия и чрез използване на т.нар. "пасивни" сгради за в бъдеще (т.е. сгради, пестящи енергия чрез използване на слънчевата енергия). Предвижда се също да се подкрепя използването на алтернативен транспорт - обществения транспорт, влакове и велосипеди, с оглед намаляване на СО2. ЕП ще поощрява фирмите-доставчици, с които работи, също да намалят своите емисии.
Знаете ли, че....?
Парламентът е отличен със сертификат за управление, съобразено с опазване на околната среда (EMAS) за всичките си работни места.
хартията, използвана в ЕП, е рециклирана
компютрите се изключват автоматично вечер
ЕП използва преди всичко "зелена" енергия, което пести по 18 000 тона СО2 годишно
енергопотреблението е намалено с 25 на сто за последните три години
20090223STO50159 ЕП си поставя за цел да намали вредните емисии с 30 на сто Karl-Heinz Florenz : "Икономическата криза не се случи заради прекомерна еко политика" Измененията на климата са сред най-големите тревоги на европейците
BG
1
PHOTO
20090224PHT50302.jpg
-//EP//TEXT IM-PRESS 20081110STO41613 0 NOT XML V0//BG
-//EP//TEXT IM-PRESS 20090202STO47928 0 NOT XML V0//BG
-//EP//TEXT IM-PRESS 20080911STO36944 0 NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
