По-добра защита за пешеходците и колоездачите
Транспорт
2008-06-18 - 13:59
ЕП подкрепи с огромно мнозинство (642 гласа "за", 8 "против" и 7 "въздържали се") постигнатия по-рано компромис със Съвета относно предложението за регламент за безопасността на пешеходците и другите уязвими участници в пътното движение. Регламентът цели намаляването на броя на пострадалите по пътищата чрез въвеждането на по-строги изисквания за сигурност на превозните средства. Текстът на компромиса следва исканията на ЕП за по-кратки срокове за въвеждане на новите стандарти.
8 000 пешеходци и колоездачи загиват всяка година в рамките на ЕС, а други 300 000 са ранени. Целта на предложението за регламент за безопасността на пешеходците е да подобри тяхната защита, както и тази на "другите уязвими участници в пътното движение в случай на наранявания, произтичащи от сблъсък с моторно превозно средство".
За депутатите от ЕП беше важно бързото постигане на компромис по текста, за да могат производителите на автомобили да вземат предвид новите изисквания и да ги въведат възможно в най-кратки срокове.
Новите стандарти за сигурност се отнасят предимно към техническите условия за тестване, които моторните превозни средства и предните защитни системи трябва задължително да минат, както и задължителното въвеждане на помощни спирачни системи. Ще се прилагат различни срокове за въвеждането на тези стандарти спрямо новопроизведените превозни средства (от вече съществуващи модели) и новите видове превозни средства (от несъществуващи досега модели).
Според мнението на докладчика по темата Francesco Ferrari (АЛДЕ, Италия) благодарение на предложения регламент броят на смъртоносните пътнотранспортни произшествия с пешеходци в ЕС може да бъде намален до 2 000. В този смисъл депутатите искат изпълнението на предложенията на Комисията да стане в по-кратки срокове, като например въвеждането на помощни спирачни системи (ABS) и на изисквания за пасивна безопасност трябва да се реализира с една година по-рано, отколкото е в предложението на Комисията.
Помощните спирачни системи (ABS) за моторните превозни средства трябва да бъдат инсталирани до септември 2010 г. според текста на постигнатия компромис. Относно изискванията за задължително инсталиране на активна спирачна помощна система, ЕП успя да постигне приемането на еднакви срокове за големите коли (над 2.5 тона, например Hummer) и за по-малките такива (под 2.5 тона). Според предложението на Комисията големите моторни превозни средства разполагаха с повече време за адаптиране към новите изисквания.
20080616IPR31791 Приетият текст, разискванията, резултатите от гласуванията и поименните гласувания на доклада относно предложението за регламент на Европейския парламент и на Съвета относно безопасността на пешеходците и останалите уязвими участници в пътното движение ще намерите на този линк Предложение за регламент на Европейския парламент и на Съвета относно безопасността на пешеходците и останалите уязвими участници в пътното движение Технически приложения за безопасността по пътищата (англ.) По-добра защита на пешеходците Пленарна сесия на Европейския парламент в Страсбург, 16-19 юни 2008 г.
BG
2
LINK
http://eur-lex.europa.eu/LexUriServ/LexUriServ.do?uri=COM:2007:0560:FIN:BG:PDF
BG
3
LINK
http://europa.eu/scadplus/leg/en/s06022.htm
-//EP//TEXT TA P6-TA-2008-0297 0 NOT XML V0//BG
-//EP//TEXT IM-PRESS 20080616STO31788 0 NOT XML V0//BG
-//EP//TEXT IM-PRESS 20080603BRI30699 FULL-TEXT NOT XML V0//BG
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
