Въпрос за времето за въпроси H-000099/2011
до Комисията
Период на сесията: Март 2011
Член 116 от Правилника за дейността
Charalampos Angourakis
(GUE/NGL) Относно: Социалните грижи в Гърция
Според Министерството на здравеопазването в страната функционират 97 структури за социални грижи, които изпитват огромен недостиг на ресурси, като например от 6203 постоянни работни места 3244 (52,12%) са незаети. Тази година държавното финансиране за социалните грижи е намалено със 168 млн. евро. Приетият неотдавна закон за здравеопазването и социалните грижи въвежда здравна такса за институциите за социални грижи и домовете за подпомагане на лица с увреждания за живот в обществото, с което се създава непосредствена опасност много от тези хора да се озоват буквално на улицата.
Осъжда ли Комисията политиката на бюджетни ограничения в сферата на здравеопазването и социалните грижи в Гърция, както и приватизацията и несъществуващата държавна грижа?
