P7_TA-PROV(2011)0337
Подходът на Европейския парламент по отношение на прилагането на членове 9 и 10 от Протокол 1 към Договора от Лисабон относно парламентарното сътрудничество в областта на ОВППС/ОПСО
B7-0388/2011
Резолюция на Европейския парламент от 7 юли 2011 г. относно подхода на Европейския парламент във връзка с прилагането в областта на общата външна политика и политика на сигурност (ОВППС) и общата политика за сигурност и отбрана (ОПСО) на членове 9 и 10 от Протокол № 1 към Договора от Лисабон относно парламентарното сътрудничество
Европейският парламент
, –
като взе предвид Договора за Европейския съюз и Договора за функционирането на Европейския съюз, и по-специално членове 9 и 10 от Протокол № 1 към тях относно ролята на националните парламенти в Европейския съюз,
–
като взе предвид своята резолюция от 8 юли 2010 г. Приети текстове, P7_TA(2010)0280 .
относно Европейската служба за външна дейност и приложената декларация на заместник-председателя на Комисията/върховен представител на Съюза по въпросите на външните работи и политиката на сигурност относно политическата отчетност Пак там, приложение II.
,
–
като взе предвид своята резолюция от 11 май 2011 г. относно годишния доклад на Съвета до Европейския парламент относно главните аспекти и основните решения в областта на общата външна политика и политика на сигурност (ОВППС) през 2009 г., представен на Европейския парламент в изпълнение на част ІІ, раздел Ж, параграф 43 от Междуинституционалното споразумение от 17 май 2006 г., и по-специално параграф 18 от резолюцията Приети текстове, P7_TA(2011)0227 .
,
–
като взе предвид своята резолюция от 11 май 2011 г. относно развитието на общата политика за сигурност и отбрана след влизането в сила на Договора от Лисабон ( 2010/2299(INI) ), и по-специално параграфи 12, 13 и 14 от нея Приети текстове, P7_TA(2011)0228 .
,
–
като взе предвид Конференцията на председателите на парламентите на ЕС, която се проведе в Брюксел на 4 и 5 април 2011 г.,
–
като взе предвид приноса и заключенията на XLV-то заседание на COSAC, което се проведе в Будапеща от 29 до 31 май 2011 г.,
–
като взе предвид член 110, параграф 2 от своя правилник,
А.
като има предвид, че член 9 от Протокол № 1 постановява, че организирането и насърчаването на всяка форма на ефективно и редовно интерпарламентарно сътрудничество трябва да се определят съвместно от Европейския парламент и националните парламенти,
Б.
като има предвид, че в качеството си член на колегиума на членовете на Комисията заместник-председателят на Комисията/върховен представител на Съюза по въпросите на външните работи и политиката на сигурност подлежи на одобряване чрез гласуване от Европейския парламент,
В.
като има предвид, че Европейският парламент определя съвместно със Съвета бюджета на ЕС за външна дейност, включително бюджета за граждански мисии на ОВППС и ОПСО и административните разходи, произтичащи от военното координиране на ЕС,
Г.
като има предвид, че в съответствие с Договора, редовно се провеждат консултации с Парламента във връзка с главните аспекти и основните решения в областта на ОВППС и че неговото съгласие е необходимо, за да придобият стратегиите на ЕС формата на закони и за сключването на международни споразумения, включително споразуменията, които са свързани главно с ОВППС, като единственото изключение са споразуменията, които са свързани единствено с ОВППС,
1.
Припомня, че Европейският парламент е източник на демократичната легитимност за ОВППС и ОПСО, по отношение на които упражнява политически контрол;
2.
Убеден е в същото време, че засиленото междупарламентарно сътрудничество в областта на ОВППС и ОПСО ще увеличи парламентарното влияние върху политическия избор на ЕС и неговите държави-членки благодарение на отговорностите на Европейския парламент по отношение на общите политики на Съюза, включително в областта на ОВППС и ОПСО, и прерогативите, с които разполага всеки национален парламент по отношение на решенията в областта на националната политика за сигурност и отбрана;
3.
Изразява съжаление, че не беше постигнато споразумение на Конференцията на председателите на парламентите на ЕС, която се проведе на 4 и 5 април 2011 г., и изразява готовност да подкрепи усилията на полското председателство за постигане на споразумение между Европейския парламент и националните парламенти относно новите форми на междупарламентарно сътрудничество в тази област;
4.
Потвърждава своята позиция, посочена в съответните доклади, и по-специално:
–
че в съответствие с член 9 от Протокол № 1 към Договора от Лисабон, „Европейският парламент и националните парламенти заедно определят организирането и насърчаването на ефективно и редовно интерпарламентарно сътрудничество в рамките на Съюза“, с цел насърчаване на съвместна ангажираност за организирането и осъществяването на ефективно и редовно интерпарламентарно сътрудничество;
–
че собственото му представителство във всяка нова форма на междупарламентарно сътрудничество следва да бъде в степен, която съответства на обхвата и значението на неговата роля за осъществяването на контрол на ОВППС и ОПСО, потвърждава общоевропейския характер на тези политики и отговаря на необходимостта да се отразява политическият и географският плурализъм на Парламента;
–
че в стремежа към създаване на добавена стойност, както и с цел запазване на равнището на разходите, секретариатът и помещенията на Европейския парламент са по принцип на разположение в подкрепа на организирането и домакинството на междупарламентарните срещи;
–
че заключенията на междупарламентарните срещи не са задължителни за участващите страни;
5.
Възлага на своя председател да предаде настоящата резолюция на полското председателство на Конференцията на председателите на парламентите на ЕС, на председателите на парламентите на ЕС и на заместник-председателя на Комисията/върховен представител на Съюза по въпросите на външните работи и политиката на сигурност.
