Въпрос за времето за въпроси H-0293/2010
до Комисията
Период на сесията: Юни 2010
Член 116 от Правилника за дейността
Constance Le Grip
(PPE) Относно: Признаване на професионалната квалификация
По подобие Alain Lamassoure в неговия доклад " Le citoyen et l'application du droit communautaire " ("Гражданинът и прилагането на общностното право"), предоставен на френските органи на 27 юни 2008 г., професор Mario Monti подчертава в своя доклад " Une nouvelle stratégie pour un marché unique " ("Нова стратегия за единния пазар"), връчен на 9 май 2010 г. на председателя на Европейската комисия, значимостта на признаването на професионалните квалификации в по-голяма степен и необходимостта от подобряване на системата за признаване на дипломите и квалификациите с цел улесняване на движението на нашите съграждани в рамките на Съюза. Той препоръчва по-специално разширяване на обхвата на автоматичното признаване на квалификациите и установяване на класификация на професионалните умения и квалификациите, която би позволила да се увеличи броя на приравнените квалификации.
В комисията по вътрешния пазар и защита на потребителите се създаде група за размисъл по тази тема; в тази връзка, какви биха могли да бъдат новите мерки, предложени от Комисията с цел улесняване на движението на европейските граждани, и по-специално на студените и специалистите, в рамките на единния пазар?
