Египет: Парламентът призова да се замразят активите на египетските лидери
Външни отношения
Пленарни сесии
2011-02-18 - 12:30
Реагирайки на политическите промени, настъпили в Египет, европейските депутати приеха резолюция, в която настояват ЕС да преосмисли и подобри своята политическа и финансова стратегия за подпомагане на демократичния преход на страната, включително организирането на свободни избори. Те искат също така да бъдат замразени активите на египетските лидери, които са отговорни за присвояване на държавни средства в Египет.
В резолюцията се изтъква, че оттеглянето от властта на президента Хосни Мубарак е поставило началото на "нов етап в политическия преход в Египет", като сега армията трябва да играе конструктивна роля за избягване на по-нататъшно насилие, улесняване на политическия процес и организиране на свободни избори, като същевременно спазва мирния договор с Израел.
Ролята на ЕС в подпомагането на Египет
Депутатите признават, че досега стремежът към стабилност често е засенчвал ценности като демокрация, социална справедливост и права на човека в отношенията на ЕС с южните му съседи. Поради това те искат клаузата, която позволява суспендиране на споразуменията за асоцииране с трета страна в случай на сериозни нарушения на правата на човека, да бъде ефективно прилагана в бъдеще.
Ако могат да бъдат извлечени някакви заключения от революцията в Египет, то те са за провала на съществуващите политики на ЕС по отношение на страните от Южното Средиземноморие. В този контекст, резолюцията призовава за преразглеждане на Европейската политика за съседство (ЕПС), за да бъдат приоритизирани цели като независимостта на съдебната власт, борбата с корупцията и спазването на основните свободи, за сметка на чисто икономическите цели. Освен това, страните, участващи в ЕПС, трябва да изпълнят набор от политически критерии, за да получат т.нар. "статут на напреднала държава" в отношенията си с ЕС. Тунис например преговаря с ЕС от май миналата година за получаване на такъв статут, а първият подобен статут е даден на Мароко през 2008 г.
Депутатите искат също така мобилизирането на финансовите инструменти на ЕС за външни действия, като Инструмента за ЕПС, Европейската инициатива за демокрация и права на човека, както и Инструментът за стабилност, за подпомагане на демократичния преход в Египет.
Депутатите искат върховния представител на ЕС да създаде работна група с участието на ЕП, която да координира отговора на всички финансови и политически нужди на демократичния преход в страната, включително изграждането на институции, независимостта на съдебната власт и изпращането на мисия за наблюдение на предстоящите избори.
Критики по отношение на Съюза за Средиземноморието
Съюзът за Средиземноморието - многостранно партньорство, създадено през 2008 г., което обхваща 27-те страни от ЕС и 16 държави от средиземноморския басейн, се е оказал "неефективен да противодейства на нарастващото недоверие и да задоволи основните потребности на засегнатите хора", се казва в резолюцията. Поради това депутатите призовават въпросния форум и Евро-средиземноморската фондация "Анна Линд" да реагират адекватно на този исторически момент и да изиграят своята роля за мобилизирането на гражданското общество и насърчаването на демокрацията и правата на човека в региона.
Делегация на ЕП в Египет
На 17 февруари, Конференцията на председателите в ЕП реши да изпрати делегация от депутати в Египет в следващите седмици.
20110217IPR13812 Приетият текст ще бъде публикуван на този адрес (изберете дата 17 февруари) Тук можете да проследите дебата по въпроса (изберете дата 16 февруари)
BG
1
LINK
/activities/plenary/ta/calendar.do;jsessionid=2D50AA1D6C1DCF7FC82D6C38BBFE5C12?language=BG
BG
2
LINK
/wps-europarl-internet/frd/vod/research-by-date?language=bg
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
