ВЪПРОС С ИСКАНЕ ЗА УСТЕН ОТГОВОР, ПОСЛЕДВАН ОТ РАЗИСКВАНЕ O-0014/07
съгласно член 108 от Правилника за дейността на ЕП
от
Giuseppe Gargani
, от името на Комисия по правни въпроси
към Комисията
Относно: Пропорционалност между собственост и контрол в компании от ЕС, регистрирани на фондовия пазар
като има предвид резолюциите на Парламента от 4 юли 2006 г. ( P6_TA(2006)0295 ) относно последните събития и перспективите, свързани с дружественото право (2006/2051(INI)) и от 21 април 2004 г. ,
като има предвид доклада на Комисията за прилагането на Директивата относно предложенията за поглъщане от 21 февруари 2007 г. (SEC(2007)0268),
като има предвид обобщения доклад на Комисията за консултацията и изслушването относно бъдещите приоритети за план за действие за модернизиране на дружественото право и за подобряване на корпоративното управление в Европейския съюз,
като взе предвид, че в резолюцията си от 4 юли 2006 г. ( P6_TA(2006)0295 ) относно последните събития и перспективите, свързани с дружественото право (2006/2051(INI)), Парламентът изрази очакването си, че „Комисията, по целесъобразност, ще направи законодателно предложение относно принципа ‘една акция – един глас’ едва след резултата от преразглеждането на Директива 2004/25/ЕО на Европейския парламент и на Съвета от 21 април 2004 г. относно предложенията за поглъщане , както предвижда член 20 от тази директива, както и оценка на тази директива”.
Дали Комисията, когато прави изводи от провежданото понастоящем проучване относно „пропорционалността между собствеността и контрола в компании от ЕС, регистрирани на фондовия пазар”, ще вземе под внимание доклада за прилагането на Директивата относно предложенията за поглъщане, по-специално неговото заключение, че пропорционалността между капитал и контрол е основният принцип на Директивата относно предложенията за поглъщане, доколкото целта й е да неутрализира защитните мерки преди отправянето на предложение?
Предвид становището на генерален адвокат Dámaso Ruiz-Jarabo Colomer от 13 февруари 2007 г. по дело С-112/05 (Закона „Фолксваген”), съгласна ли е Комисията, че липсата на пропорционалност между капитал и контрол оказва същото вредно въздействие върху инвестициите, както златните акции и други ограничения на контрола и на правата на глас?
Какви законодателни дейности планира Комисията за решаването на тези проблеми?
ОВ С 104 Е, 30.4.2004 г., стр. 714. ОВ L 142, 30.4.2004 г., стр. 12.