Въпрос с искане за устен отговор O-000187/2011
до Комисията
Член 115 от Правилника за дейността
Antonyia Parvanova
, Baroness
Sarah Ludford
от името на групата ALDE
Linda McAvan
от името на групата S&D
Michèle Rivasi
от името на групата Verts/ALE
Peter Liese
от името на групата PPE
Marina Yannakoudakis
от името на групата ECR Относно: Позицията на ЕС и поемане на ангажимент преди срещата на високо равнище на ООН относно предотвратяването и контрола на незаразните заболявания
Всяка година 36 милиона души умират от хронични незаразни заболявания (НЗЗ) като сърдечно-съдови заболявания, рак, хронични заболявания на дихателната система и диабет, които до голяма степен могат да бъдат предотвратени. Това представлява 63 процента от 57-те милиона смъртни случая в глобален мащаб, а според прогнозите до 2030 г. тези заболявания ще отнемат живота на 52 милиона души . В Европа се наблюдава най-големият дял от НЗЗ, където те са причина за 86% от всички смъртни случаи : сърдечно-съдови заболявания: 52% от всички смъртни случаи, рак: 19% от всички смъртни случаи, болести на дихателната система: 4% от всички смъртни случаи и захарен диабет: 2% от всички смъртни случаи .
Кризата на НЗЗ има катастрофални последствия – не само социални и здравни, но също така и икономически. Световният икономически форум нарежда НЗЗ сред най-големите глобални заплахи за икономическото развитие .
НЗЗ представляват глобална заплаха и за тях са необходими глобални мерки. Поради това Общото събрание на ООН реши през май 2010 г. да свика среща на високо равнище относно предотвратяването и контрола на НЗЗ на 19-20 септември 2011 г. с участието на държавни и правителствени глави.
Като се има предвид, че на Европа се пада най-големият дял от НЗЗ в света, какви действия предприема Комисията, за да гарантира последователна и ефективна позиция на Европейския съюз в тази срещата на върха?
Освен това какви стъпки ще предприеме Комисията, за да гарантира достатъчно добро прилагане на резултатите от срещата на върха в Европейския съюз?
Общо събрание на ООН, 19 май 2011 г., Доклад на Генералния секретар относно предотвратяването и контрола на незаразните заболявания (A/66/83), достъп от 23 юни 2011 г. Консултация на високо равнище на СЗО: http://www.euro.who.int/en/what-we-do/event/regional-high-level-consultation-on-noncommunicable-diseases, достъп от 23 юни 2011 г. Gaining Health: the European Strategy for the Prevention and Control of Noncommunicable Diseases (2006) http://www.euro.who.int/en/what-we-do/health-topics/environment-and-health/urban-health/publications/2006/gaining-health.-the-european-strategy-for-the-prevention-and-control-of-noncommunicable-diseases Световен икономически форум. Доклад за глобалните рискове, 2011 г., http://riskreport.weforum.org/, достъп от 23 юни 2011 г.