Енергиен пазар: търговците на едро ще бъдат задължени да разкриват сделките си
Енергетика
Пленарни сесии
2011-09-15 - 12:20
Kristina-Antigoni ELEFTERIE BXL (+32) 2 28 32798 STR (+33) 3 881 74651 PORT (+32) 498 98 32 83 EMAIL indu-press@europarl.europa.eu Теодор СТОЙЧЕВ BXL (+32) 2 28 40764 STR (+33) 3 881 74601 PORT (+32) 498 98 39 86 EMAIL presa-bg@europarl.europa.eu EMAIL teodor.stoychev@europarl.europa.eu Нови правила за предотвратяване на злоупотреби в търговията на енергия на едро, които целят да защитят крайните потребители, бяха приети от ЕП на 14 септември. Търговията на едро ще бъде наблюдавана самостоятелно в целия Европейски съюз, за да могат държавите членки да предотвратяват и наказват антиконкурентно поведение.
Регламентът на Европейския съюз относно интегритета и прозрачността на енергийния пазар ще управлява целия енергиен пазар на едро в Съюза, и по-специално договори и деривати, свързани с производството, доставката и транспортирането на природен газ и електроенергия. Новите правила забраняват използването на вътрешна информация и използването на практики, които целят да манипулират пазара, като националните санкции за нарушения ще отразяват щетите, нанесени на потребителите.
"Искаме цените за потребителите да бъдат прозрачни и за съжаление има твърде много сделки, които в крайна сметка се плащат от потребителите чрез твърде високи цени на енергията, нещо, което до голяма степен се отразява на заетостта и растежа. Европа се нуждае от по-прозрачни енергийни пазари, които са защитени срещу злоупотреби, и този регламент цели точно това", заяви докладчикът Jorgo Chatzimarkakis (АЛДЕ, Германия) по време на дебата.
"Енергията трябва да остане достъпна за всеки, тъй като това е ключът към икономиката. Приветствам този важен регламент, който гарантира прозрачност и предотвратява злоупотреби в енергийната търговия на едро, осигурява достъпност и справедливост на пазара. Регламентът ще помогне да се гарантира по-прозрачно ценообразуване в ЕС", заяви председателят на Парламента Jerzy Buzek .
Агенция за сътрудничество между енергийните регулатори
Всички търговски сделки ще бъдат наблюдавани от новосъздадената Агенция за сътрудничество между енергийните регулатори (ACER), която ще предоставя данните на държавите членки на ЕС, с цел да ги подпомогне при разследването на нарушения на регламента и налагането на наказателни мерки. За да се балансират правомощията на Агенцията с тези на националните регулатори, нейният директор ще има задължението да се консултира с тях по въпросите, свързани с регламента, но няма да бъде обвързан с техните становища.
Европейски регистър
По искане на Европейския парламент, ще бъде изготвен регистър на ЕС, който ще се базира на националните регистри и ще включва всички търговци на енергия. Никой участник на пазара няма да може да сключва сделки, ако не е регистриран.
Следващи стъпки
След като бъде официално приет на първо четене, регламентът ще влезе в сила 20 дни след публикуването му в Официалния вестник на ЕС. Разпоредбите относно докладването на информация от страна на търговците към ACER (списък на договорите и дериватите, които трябва да бъдат докладвани, както и общите правила, които да се прилагат), ще влязат в сила шест месеца, след като Комисията одобри необходимите актове за изпълнение.
Докладчик : Jorgo Chatzimarkakis (АЛДЕ, Германия)
Процедура: съвместно вземане на решение, споразумение на първо четене
20110914IPR26634 Докладчик: Jorgo Chatzimarkakis (АЛДЕ, Германия) Приетият текст ще бъде публикуван на този адрес (изберете дата 14 септември 2011 г.) Тук можете да гледате видеозапис от дебата (изберете дата 13 септември 2011 г.)
BG
1
LINK
/members/public/geoSearch/view.do?language=BG&partNumber=1&country=DE&id=28243
BG
3
LINK
/activities/plenary/ta/calendar.do;jsessionid=11E4D054B3CEBFCE2A8C970FC3E9F3DF?language=BG
-//EP//TEXT REPORT A7-2011-0210 0 NOT XML V0//BG
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
