Европейският парламент обсъжда разширяването на Шенген
Шенген
2007-11-13 - 19:13
На дневен ред е най-голямото разширяване в историята на Шенген
Ако сте поляк, чех или унгарец, работещ в друга страна от Европейския съюз и по Коледа ще сте на волана, на път към дома, най-вероятно няма да ви се наложи да чакате на опашка за паспортен контрол по границите. Вътрешният контрол между Шенген и девет от новите страни-членки би трябвало да бъде премахнат - така решиха на 8 ноември министрите на вътрешните работи от Европейския съюз. Окончателната дума обаче принадлежи на Съвета, който преди това ще се консултира с Европейския парламент.
Днес следобед членовете на Европейския парламент ще обсъдят плановете за разширяване на Шенгенското пространство, в което се очаква да се включат девет нови страни-членки: Чешката република, Естония, Латвия, Литва, Унгария, Малта, Полша, Словения и Словакия.
Как ще се отрази разширяването на Шенген върху гражданите на ЕС?
Шенгенската система позволява на гражданите на участващите страни да се придвижват свободно в рамките на Шенгенското пространство. Вътрешните министри от Европейския съюз подкрепиха единодушно идеята за премахване на вътрешните граници по земя за горепосочените девет страни-членки от 21 декември 2007 година. Тези разпоредби ще важат за въздушните граници от март 2008 година. На гражданите на тези държави вече няма да се налага да показват паспортите си при прекосяване на границите между страните от Шенген. Законодателството на всяка страна-членка обаче определя дали трябва да носите карта за самоличност или валиден паспортен документ, когато пътувате на нейна територия.
В същото време сътрудничеството между полицейските органи, митническите власти и органите, осигуряващи външния граничен контрол на Шенгенското пространство ще нарасне с оглед на гарантиране на сигурността след премахване на вътрешните граници. Базата на това сътрудничество е обща база данни, наречена "SIS" (Шенгенска информационна система).
Какви ще са последиците за гражданите на страни-нечленки на ЕС?
Шенгенската система позволява на гражданите на трети страни да пътуват през зоната с виза. Новите страни, които ще се присъединят към Шенген, ще трябва да споделят с другите държави от това пространство ангажимента за обработване на молбите за визи - от 21 декември например Австрия ще издава унгарски визи в Сенегал, а Унгария - латвийски визи в Индия.
Какво знаем за Шенген?
"Шенген" е името на малко градче в Люксембург, известно преди всичко със своето винопроизводство. Намира се близо до границата с Германия и Франция. През 1985 г. пет държави (франция, Германия, Люксембург, Белгия и Холандия) подписват там споразумение за премахване на вътрешните граници. В настоящия момент в Шенген участват 13 страни-членки на Европейския съюз (Германия, Австрия, Белгия, Дания, Испания, Финландия, Франция, Гърция, Италия, Люксембург, Холандия, Португалия и Швеция), а така също и Норвегия и Исландия. Великобритания и Ирландия участват само в споразумението в областта на полицейското и съдебното сътрудничество и все още поддържат своя граничен контрол.
През 2009 г. Кипър вероятно ще бъде поредният пълноправен член на Шенгенското пространство. За България и Румъния това се очаква да стане не по-рано от 2011 година.
Швейцария, която не е член на Европейския съюз, има намерение да се присъедини към Шенген през 2008 година.
Какво предстои?
Днес следобед Парламентът ще обсъди доклада на Carlos Coelho (ЕНП-ЕД, Португалия) относно прилагането на достиженията на правото от Шенген от деветте нови страни, с който се очаква да бъде дадена зелена светлина на най-голямото досега разширяване на Шенгенското пространство. Гласуването ще се проведе в четвъртък.
Окончателната дума принадлежи на Съвета на министрите на вътрешните работи. Той ще се произнесе по този въпрос на 6-7 декември.
Гледайте парламентарния дебат на живо по EP live от 15,00 часа местно време.
20071109STO12832 Проектодоклад на Carlos Coelho Комисия по граждански свободи, правосъдие и вътрешни работи Информация за Шенген от сайтна на ЕК На живо по EP live
BG
1
PHOTO
20071113PHT12927.jpg
BG
2
LINK
/oeil/file.jsp?id=5515632
BG
3
LINK
/activities/expert/committees/presentation.do;jsessionid=47ADF9EAD6353EFC8D1C180A93F03208.node1?committee=2362&rewritten&language=BG
BG
4
LINK
http://ec.europa.eu/youreurope/nav/en/citizens/travelling/schengen-area/index.html
BG
5
LINK
/wps-europarl-internet/faces/live/live-video.jsp?language=bg
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
