3.7.2008
ПРЕДЛОЖЕНИЕ ЗА РЕЗОЛЮЦИЯ
внесено съгласно член 113 от правилника
от Philip Claeys,Frank Vanhecke и Koenraad Dillen
за разпускане на Европейската банка за възстановяване и развитие
Предложение за резолюция на Европейския парламент за разпускане на Европейската банка за възстановяване и развитие
Европейският парламент ,
–
като взе предвид член 113 от своя правилник,
A.
като има предвид, че Европейската банка за възстановяване и развитие беше създадена през 1991 г. със специфичната задача да подпомага икономическия процес на преход от държавна към пазарна икономика в бившите комунистически страни на Средна и Източна Европа,
Б.
като има предвид, че в рамките на Европейския съюз циркулират планове, тази банка да се обедини с Европейската инвестиционна банка, за да бъде създадена нов вид банка за развитие, която да бъде активна извън Европа,
В.
като има предвид, че Европейската инвестиционна банка освен че подкрепя инфраструктурите в различни държави-членки на ЕС, финансира и редица проекти (за развитие) в ЕС, Русия, Африка, Азия и Латинска Америка,
1.
счита, че правото на съществуване на Европейската банка за възстановяване и развитие е отпаднало и че тази банка трябва да бъде разпусната след преходен период, който следва да бъде определен допълнително;
2.
обръща внимание на това, че представените нови задачи на тази банка могат да бъдат изпълнявани напълно от Европейската инвестиционна банка и че за тази цел не е необходимо да бъде създавана нова институция;
