Награда на Европейския парламент за журналистика
Култура
2008-03-17 - 10:44
Наградата на ЕП за журналистика ще бъде присъдена през октомври 2008 г.
Първата награда за журналистика на Европейския парламент ще бъде присъдена на журналисти, чиято работа е отразила важни аспекти на процеса на европейска интеграция и е допринесла за по-доброто разбиране на институциите и политиките на Европейския съюз. Наградата ще бъде връчена в четири категории - печатни медии, радио, телевизия и Интернет.
Наградата на Европейския парламент за журналистика ще бъде връчена за първи път през октомври 2008 година. Тя ще бъде присъдена на журналисти, чиято работа е спомогнала за подобряването на комуникацията между европейските институции и гражданите на Европейския съюз.
Победителят във всяка четирите категории (печат, радио, телевизия и Интернет) ще получи парична награда в размер на 5.000 евро.
Селекционен процес
Селекционният процес включва два етапа. Най-напред кандидатите ще бъдат оценявани от "комисии по предварителен подбор". Такива комисии ще има във всяка държава-членка на Съюза и те ще се състоят от трима до петима членове на професионалното журналистическо съсловие. След това избраните в страните-членки финалисти ще бъдат оценявани от "комисия по присъждане на наградата", която ще избере четиримата победители. Тя ще бъде съставена от трима членове на Европейския парламент и шестима журналисти.
Критерии за участие
До участие в конкурса ще бъдат допускани отделни лица или екипи, съставени най-много от петима души. Те трябва да са граждани или жители на държава-членка на Европейския съюз и да са регистрирани журналисти. Материалите, за които може да бъде присъдена наградата, трябва да са публикувани или излъчени в периода между 1 май 2007 г. и 30 април 2008 година на един от официалните езици на Европейския съюз.
Покана за участие
Поканата за участие в изданието на Наградата на Европейския парламент за журналистика за 2008 г. се счита за открита на 15 март 2008 г. и се закрива на 15 май 2008 година.
Допълнителна информация ще намерите на линка по-долу.
20080307STO23302 Награда на ЕП за журналистика
BG
1
PHOTO
20080312PHT23852.jpg
BG
2
LINK
https://www.eppj.eu/EPPJrules_bg.html
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
