21.2.2008
ПРЕДЛОЖЕНИЕ ЗА РЕЗОЛЮЦИЯ
внесено съгласно член 113 от правилника
от Cristiana Muscardini
относно формулирането от страна на Европейския съюз на определение за статут на политически бежанец
Предложение за резолюция на Европейския парламент относно формулирането от страна на Европейския съюз на определение за статут на политически бежанец
Европейският парламент ,
–
като взе предвид член 113 от своя правилник,
A.
като има предвид, че в Европа постоянно нараства броят на лицата, които в стремеж да избягат от войни, вълнения и преследвания търсят убежище в държавите-членки на Съюза,
Б.
като има предвид, че всяка държава-членка на Съюза ги приема по различен начин и така се създават нови положения на страдания и дискриминация, и че в някои държави безкрайното чакане да бъде признат статута на политически бежанец възпрепятства интегрирането на пазара на труда и воденето на нормален живот,
В.
като има предвид, че гореспоменатото положение нарушава правата на човека и засяга най-вече жени и деца,
1.
изисква Европейският съюз да формулира определение за статут на политически бежанец и приканва отделните държави-членки да се произнасят относно уважаването на молбите за признаване на такъв статут в 3-месечен, а не по-дълъг срок от датата на подаване на молбата, като в хода на административните процедури гарантират правото на приемане и зачитането на правата на човека.
