Състоянието на ОСП според докладчика на ЕП Lutz Goepel
Селско стопанство
2008-03-17 - 12:37
Lutz Goepel
Езерата от мляко и планините от масло вече ги няма, но какво е сега състоянието на европейското селско стопанство, пет години след последната реформа на Общата селскостопанска политика (ОСП) ? През миналата седмица Парламентът гласува незаконодателен доклад за състоянието на ОСП. По този повод разговаряхме с докладчика Lutz Goepel (ЕНП-ЕД, Германия).
- Г-н Goepel, в по-добро състояние ли е сега европейското селско стопанство, отколкото преди пет години ?
- Определено изглежда по-здраво. Дали е по-добре ? Само времето е в състояние да даде отговор на този въпрос. Но секторът се развива добре, най-вече от икономическа гледна точка.
Фермерите разполагат с по-голяма свобода при вземане на решения. Помощите вече не са свързани с производството. Въведени бяха някои нови и полезни изисквания, според които помощите са обвързани с критерии за качество и с ползи за обществото като цяло.
Аз съм женен за лекарка от повече от 40 години и знам, че нещата не винаги са толкова добри, колкото изглеждат. Европейското земеделие е на прав път, но все още съществуват въпроси, които трябва да намерят решение. На европейско ниво трябва например да гарантираме, че внасяните стоки са със същото качество като европейските.
Трябва и да възвърнем доверието на потребителите в земеделските продукти. Проблемите, с които се сблъскахме в миналото, не бяха причинени от стопаните, а от преработващата промишленост. Фермерите обаче бяха тези, които пострадаха.
- Преди няколко години никой не препоръчваше на младите хора да изберат кариера в селскостопанския сектор. Как стоят нещата сега ?
Аз идвам от източната част на Германия, където е много трудно да се намери място за нови хора в земеделието, защото много млади хора искат да навлязат в него. Това се дължи и на техническото развитие. За да използвате комбайн, направляван с GPS, трябва да разполагате с хора, които са се справяли добре в училище. Селското стопанство се нуждае от интелигентни хора.
Като цяло земеделието се разви много и по-добре в сравнение с някои индустриални отрасли. Ситуацията обаче е различна в различните страни-членки. В Южна Европа например средната възраст на фермерите е по-висока, отколкото във Франция, Холандия или Германия.
- Защо Европа трябва да произвежда своята собствена храна, не може ли просто да я внася ?
Трябва да гарантираме изхранването на нашето население. Години наред имахме излишък от зърно и запаси в размер на около 17 млн. тона. Вече нямаме тези запаси. Ние, а и други като САЩ например, даваме на фермерите възможността да отглеждат култури за производство на енергия. Някои земи и житни култури вече не се използват за производство на храни. Храните ще се превърнат в ценна стока, а цените на зърното ще се променят заедно с тези на петрола.
20080307STO23322 Равносметка за състоянието на Общата селскостопанска политика Резолюция на Европейския парламент от 12 март 2008 г. относно равносметката за състоянието на Общата селскостопанска политика Статии за земеделието "Здравен преглед" на ОСП - сайт на ЕК
BG
1
PHOTO
20080314PHT24344.jpg
BG
4
LINK
/news/public/documents_par_theme/904/default_bg.htm
BG
5
LINK
http://ec.europa.eu/agriculture/healthcheck/index_en.htm
-//EP//TEXT IM-PRESS 20080311IPR23701 0 NOT XML V0//BG
-//EP//TEXT TA P6-TA-2008-0093 0 NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
