ВЪПРОС С ИСКАНЕ ЗА УСТЕН ОТГОВОР, ПОСЛЕДВАН ОТ РАЗИСКВАНЕ O-0035/09
съгласно член 108 от Правилника за дейността на ЕП
от
Helmuth Markov
и
Christofer Fjellner
, от името на Комисия по международна търговия
към Съвета
Относно: Eтапно споразумение за икономическо партньорство между Eвропейската общност и нейните държави-членки от една страна и Гана от друга
Може ли Съветът да предостави на Европейския парламент актуална информация относно очакваните дати за сключване на "пълно" СИП с региона на Западна Африка?
Ще гарантира ли Съветът, че в допълнение към процедурата за одобрение Европейският парламент ще бъде напълно информиран и ангажиран по време на преговорите за преход от междинни към "пълни" СИП?
По какъв начин Съветът очаква подписването на всеобхватно споразумение да насърчи допълнително икономическия растеж и развитието в Гана и в региона на Западна Африка като цяло и какви методи ще бъдат използвани за изчисляването на нетния фискален ефект на СИП? По какъв начин ще бъде гарантирано, че "пълното" СИП ще спомогне за регионалната интеграция?
Ще настъпят ли търговски и икономически последствия за сключването на "пълно" СИП, като се има предвид съществуването на регионалната общност ECOWAS и изгледите за създаване на паричен съюз?
Съгласен ли е Съветът, че в преговорите за СИП следва да бъде включено следното:
правото на Гана да преразглежда резултатите от вече договореното временно СИП, без никакви условия по отношение на съдържанието на преговорите за окончателното СИП и включването на клауза за преразглеждане три-пет години след подписване на споразумението;
обвързваща клауза в раздела на СИП за сътрудничество за развитие;
че регионалното СИП ще разполага с необходимата гъвкавост за отчитане на специфичните характеристики и разнообразните потребности на държавите от Западна Африка?
