ВЪПРОС С ИСКАНЕ ЗА УСТЕН ОТГОВОР H-0214/10
за времето за въпроси на месечната сесия през Май 2010
съгласно член 116 от Правилника за дейността на ЕП
от
Tadeusz Zwiefka
към Комисията
Относно: Съобщение на Комисията относно елементите на държавна помощ при продажба на земя и сгради от публични органи
Съгласно съобщението на Комисията относно елементите на държавна помощ при продажба на земя и сгради от публични органи (97/C 209/03) продажбата на недвижимо имущество в рамките на добре публично оповестена открита и безусловна тръжна процедура не съдържа елементи на държавна помощ. Тръжната процедура се счита за открита, ако за нея е публикувана обява в националната, дори и в международната преса. Разходите за публикуване на обяви за търг, както и задължението за публикуването им повече от един път са за сметка на бюджета на териториалните общности. С оглед на факта, че горепосоченото съобщение беше публикувано преди 13 години, във време, когато достъпът до интернет все още беше ограничен, Комисията може ли да отговори на следните въпроси:
Би ли могла Комисията да разгледа пълното или частично премахване на задължението съответните институции да публикуват в пресата обявите за търгове?
Би ли могла Комисията да разгледа възможността за намаляване на срока, определен за публикуването на обявите за продажба чрез търг на недвижимо имущество на цена над 100 000 евро?
ОВ C 209, 10.7.1997 г., стр. 3.