Посещение в Парламента
Институции
2011-05-11 - 10:33
Групи посетители в Брюксел и Страсбург Всеки ден Европейският парламент приветства стотици посетители в своите сгради в Брюксел, Страсбург и Люксембург. Само през 2010 година повече от 300 000 души са посетили европейската институция. Кой може да посети Парламента и какво представлява подобна визита? Ето повече информация от самите посетители.
ЕП привлича много студенти и ученици като Хана и Феликс от Бавария, които са по студентска програма в Брюксел. Хана се интересува как работи Парламента и каква е ролята на Бавария в него. 24-годишният студент по физика Феликс има желание да научи повече за европейската система.
Костантино от Удине в Италия е на посещение като част от училищен проект. Това е първото му посещение в чужбина и той се радва да бъде в Брюксел "един от най-хубавите градове в света".
Трейси, учителка от Великобритания, е тук с 16- и 17-годишни ученици, не само защото това е част от учебната програма, а и защото "те влизат във възрастта за гласуване и така могат да получат поглед върху политиката ".
ЕП се посещава още от дейци в политически партии, журналисти, пенсионери, дори войници и свещеници. Случайно се натъкнахме на депутата от Чешкия парламент Павел Станек, който често посещава Парламента, въпреки че той самият е евроскептик, но препоръчва на всички граждани да посетят Парламента и да "видят как се взимат решенията в ЕС".
Хилле от Дания посетила ЕП през миналата година за първи път, но било толкова интересно, че решила да дойде отново. Особено интересна й била възможността да се срещне с евродепутат.
Ако се интересувате, можете да резервирате групово посещение онлайн (на линка по-долу) или да се възползвате от възможността да посетите Парламента индивидуално с мултимедиен гид на един от 23-те официални езици на ЕС.
20110415STO17914 Посещения в Парламента Заявка за посещение
BG
1
PHOTO
20110412PHT17572.jpg
BG
2
LINK
/parliament/public/staticDisplay.do;jsessionid=5C0ABECBAF19A003812F303A9FABB8E7.node2?language=BG&id=50
BG
3
LINK
https://www.secure.europarl.europa.eu/parliament/public/visit/secured/request.do;jsessionid=C5363AF49E9F761D377F439818064B2C.node1?language=BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
