Hannes Swoboda за присъединяването на Хърватия към ЕС
Разширяване
2009-11-25 - 15:27
Hannes Swoboda подава ръка за добре дошли на хърватите Амбициите на страни като Хърватия, Исландия и Турция да станат членки на ЕС ще бъдат тема на заседанието на ЕП в сряда следобед. Първа на опашката за членство е Хърватия. Докладчикът на Парламента за Хърватия, австрийският депутат от "Социалисти и демократи" Hannes Swoboda ,обяснява какво все още трябва да направи Загреб, за да може да се присъедини към Европейския съюз.
Бившата югославска държава Словения се присъедини към ЕС през 2004., следвана от България и Румъния през 2007 . Хърватия, която е сравнително добре развита икономически, все още чука на вратата на ЕС. Защо присъединяването се бави толкова дълго?
Имаше война в Хърватия и в резултат на тази война имаше много проблеми по отношение на завръщането на бежанците. Освен това, при правителството на бившия президент Франьо Туджман (1990-99) структурите в страната не бяха много демократични и трябваше да бъдат реформирани. От друга страна, ние трябва да сме наясно, че в сравнение с други страни е крайно време Хърватия да получи шанса да се присъедини към Европейския съюз.
Имате ли предвид график за присъединяването на Хърватия към ЕС?
Пълноправното членство може да започне през 2012 година. Финалните преговори трябва да се проведат към средата на 2010 година. След това Парламентът трябва да даде своето съгласие и се нуждае от няколко месеца, за да проучи всички подробности. Следователно процесът на ратификация може да започне едва в началото на 2011 година. Все пак много зависи от Хърватия и готовността й да положи необходимите усилия.
Очаква се следващата седмица главният прокурор Serge Brammertz (от Международния трибунал за бивша Югославия) да разкритикува Хърватия в Съвета за сигурност на ООН. Съществува ли риск за бъдещето на Хърватия в ЕС?
Това, разбира се, е проблем. Единственият конфликт е все още около документи (които се отнасят до артилерийски обстрел на Книн), от които съдът се нуждае за процеса срещу бившия хърватски генерал Анте Готовина. Има различни мнения за това дали съществуват тези документи, или пък дали не са унищожени.
Трябва да се направи всичко възможно документите да бъдат открити или да бъде доказано, че са били унищожени. Това е важен въпрос, но от друга страна, членството не трябва да зависи от един елемент на сътрудничество, защото в много други случаи Хърватия сътрудничи добре със съда в Хага.
Има ли други въпроси, които стоят на пътя на присъединяването на Хърватия?
Традиционно реформата като цяло, включително всички елементи на администрацията реформа, реорганизация на съдилищата, в приватизацията на корабостроителниците. Основен проблем е и борбата срещу корупцията.
По-специално, корупцията на високо политическо ниво?
Да. Налице са някои положителни сигнали, някои оставки, отнемане на имунитет, но това трябва да продължи.
Министър на външните работи на Сърбия Вук Йеремич наскоро каза, че той иска Белград да се присъедини към ЕС след около пет до седем години. Възможно ли е Хърватия и Сърбия и други балкански страни евентуално да се присъединят заедно по едно и също време?
Не. Не смятам, че това е възможно. Хърватия трябва да се присъедини възможно най-скоро. Надявам се, че Сърбия ще направи всичко, за да се присъедини възможно най-скоро. Но има две различни "възможно най-скоро". Първото е много ясно пред очите ни, а пред второто има още много работа за вършене.
20091120STO64908 Hannes Swoboda Пленумът на живо! Външният министър на Сърбия за европейските амбиции на Белград
BG
1
PHOTO
20091120PHT64923.jpg
BG
2
LINK
/members/public/yourMep/view.do?language=BG&partNumber=1&name=Swoboda&id=2295
BG
3
LINK
/wps-europarl-internet/frd/live/live-video?language=bg
-//EP//TEXT IM-PRESS 20091106STO63894 0 NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
