ВЪПРОС С ИСКАНЕ ЗА УСТЕН ОТГОВОР H-0099/10
за времето за въпроси на месечната сесия през Март 2010
съгласно член 116 от Правилника за дейността на ЕП
от
Brian Crowley
към Съвета
Относно: Бушмените от Калахари
Върховният съд на Ботсуана постанови през 2006 г., че прогонването на бушмените от Калахари от традиционните им земи е незаконно и противоконституционно. Въпреки това правителството на Ботсуана продължава да пречи на бушмените от Калахари да се върнат по традиционните си земи, като прекъсва водоснабдяването им. Може ли Съветът да разследва положението в Ботсуана с цел да оцени до каква степен са подложени на тормоз бушмените от Калахари, Ботсуана?
