A7-0353/2011
14.10.2011
ДОКЛАД
относно предложението за решение на Европейския парламент и на Съвета относно мобилизирането на Инструмента за осигуряване на гъвкавост в полза на стратегията „ЕС 2020” и европейската политика за съседство в съответствие с точка 27 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление
(COM(2011)0373 – C7‑0164/2011 – 2011/2126(BUD))
Комисия по бюджети
Докладчик:
Reimer Böge
PE 473.732v02-00
СЪДЪРЖАНИЕ
ПРЕДЛОЖЕНИЕ ЗА РЕЗОЛЮЦИЯ НА ЕВРОПЕЙСКИЯ ПАРЛАМЕНТ..........................3
ПРИЛОЖЕНИЕ: РЕШЕНИЕ НА ЕВРОПЕЙСКИЯ ПАРЛАМЕНТ И СЪВЕТА....................5
ОБЯСНИТЕЛЕН МЕМОРАНДУМ..........................................................................................7
РЕЗУЛТАТ ОТ ОКОНЧАТЕЛНОТО ГЛАСУВАНЕ В КОМИСИЯ.....................................8
ПРЕДЛОЖЕНИЕ ЗА РЕЗОЛЮЦИЯ НА ЕВРОПЕЙСКИЯ ПАРЛАМЕНТ
относно предложението за решение на Европейския парламент и на Съвета относно мобилизирането на Инструмента за осигуряване на гъвкавост в полза на стратегията „ЕС 2020” и европейската политика за съседство в съответствие с точка 27 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление
( COM(2011)0373 – C7‑0164/2011 – 2011/2126(BUD) )
Европейският парламент ,
– като взе предвид проектобюджета на ЕС, изготвен от Комисията за финансовата 2012 г. ( COM(2011)0300 ), представен на 20 април 2011 г.,
– като взе предвид предложението на Комисията до Европейския парламент и до Съвета ( COM(2011)0373 - C7-0164/2011 ),
– като взе предвид Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление
OВ C 139, 14.6.2006 г., стр. 1. (МИС от 17 май 2006 г.), и по-специално точка 27 от него,
– като взе предвид своята позиция от 26 октомври 2011 г. по отношение на проекта на общ бюджет за 2012 г.
Приети текстове, P7_TA(2011)0000. (Доклад A7-0000/2011 за гласуване на второто пленарно заседание през октомври). ,
– като взе предвид доклада на комисията по бюджети ( A7-0353/2011 ),
A. като има предвид, че таваните в Многогодишната финансова рамка, по-специално за подфункция 1а и функция 4, не позволяват финансирането на приоритетите на ЕС, без това да застраши съществуващите инструменти и политики,
Б. като има предвид, че Комисията предложи мобилизиране на Инструмента за осигуряване на гъвкавост с цел да се компенсира увеличаването на средствата за Европейския инструмент за съседство и партньорство по функция 4 в размер на 153 343 576 евро,
1. отбелязва, че въпреки ограничените увеличения на бюджетните кредити за поети задължения по ограничен брой бюджетни позиции и редица съкращения на средствата по други бюджетни позиции, таваните на подфункция 1а и функция 4 не позволяват адекватно финансиране на избраните приоритети, които се изпълняват от Парламента и Съвета;
2. следователно изразява съгласие за мобилизиране на Инструмента за осигуряване на гъвкавост с цел финансиране на стратегията „ЕС 2020” по подфункция 1а, както и финансиране на Европейския инструмент за съседство и партньорство по функция 4 в размер на общо 239,42 милиона евро;
3. отново заявява, че мобилизирането на Инструмента за осигуряване на гъвкавост, както е предвидено в точка 27 от МИС от 17 май 2006 г., подчертава още веднъж съществената необходимост от все по-голяма гъвкавост на бюджета на ЕС;
4. одобрява приложеното към настоящата резолюция решение;
5. възлага на своя председател да подпише настоящото решение заедно с председателя на Съвета и да осигури публикуването му в Официален вестник на Европейския съюз ;
6. възлага на своя председател да предаде настоящата резолюция, включително и приложението към нея, на Съвета и на Комисията.
ПРИЛОЖЕНИЕ: РЕШЕНИЕ НА ЕВРОПЕЙСКИЯ ПАРЛАМЕНТ И СЪВЕТА
от xxx
относно мобилизиране на Инструмента за осигуряване на гъвкавост
ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
като взеха предвид Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление
OВ C 139, 14.6.2006 г., стр. 1. , и по-специално точка 27, пети параграф от него,
като взеха предвид предложението на Европейската комисия,
като имат предвид, че след като разгледаха всички възможности за преразпределяне на бюджетни кредити в рамките на функции 1а и 4, двете подразделения на бюджетния орган се съгласиха да мобилизират Инструмента за осигуряване на гъвкавост, за да допълнят финансирането в бюджета за 2012 г. над тавана на функции 1а и 4 с:
– 30,75 млн. евро за стратегията „ЕС 2020” по функция 1a;
– 208,67 млн. евро за Европейския инструмент за съседство и партньорство по функция 4,
ПРИЕХА НАСТОЯЩОТО РЕШЕНИЕ:
Член 1
В рамките на общия бюджет на Европейския съюз за финансовата 2012 година Инструментът за осигуряване на гъвкавост се мобилизира за предоставяне на сумата от 30,75 млн. евро като бюджетни кредити за поети задължения по функция 1а и 208,67 млн. евро като бюджетни кредити за поети задължения по функция 4.
Тази сума ще се използва за допълване на финансирането с:
– 30,75 млн. евро за стратегията „ЕС 2020” по функция 1a;
– 208,67 млн. евро за Европейския инструмент за съседство и партньорство по функция 4.
Член 2
Настоящото решение се публикува в Официален вестник на Европейския съюз .
Съставено в
За Европейския парламент За Съвета
Председател Председател
ОБЯСНИТЕЛЕН МЕМОРАНДУМ
Междуинституционалното споразумение от 17 май 2006 г.
ОВ С 139, 14.6.2006 г., стр. 1. позволява мобилизирането на Инструмента за осигуряване на гъвкавост с цел финансиране на ясно определени разходи, които не могат да се финансират в границите на наличните тавани за една или повече функции от многогодишната финансова рамка.
За бюджета за 2012 г. са необходими допълнителни разходи, превишаващи таваните на функции 1а и 4, и Комисията предложи мобилизиране на Инструмента за осигуряване на гъвкавост в съответствие с точка 27 от Междуинституционалното споразумение.
Сумите, които трябва да се мобилизират, са следните:
– 30,75 млн. евро за стратегията „ЕС 2020” по функция 1a;
– 208,67 млн. евро за Европейския инструмент за съседство и партньорство по функция 4.
На двете подразделения на бюджетния орган се напомня, че решението не може да бъде публикувано в Официален вестник на Европейския съюз по-късно от датата на публикуването на бюджета за 2012 г.
РЕЗУЛТАТ ОТ ОКОНЧАТЕЛНОТО ГЛАСУВАНЕ В КОМИСИЯ
Дата на приемане
11.10.2011 г.
Резултат от окончателното гласуване
+:
–:
0:
35
4
0
Членове, присъствали на окончателното гласуване
Alexander Alvaro, Marta Andreasen, Francesca Balzani, Lajos Bokros, Andrea Cozzolino, Jean-Luc Dehaene, Göran Färm, José Manuel Fernandes, Eider Gardiazábal Rubial, Salvador Garriga Polledo, Ivars Godmanis, Ingeborg Gräßle, Estelle Grelier, Carl Haglund, Lucas Hartong, Jutta Haug, Monika Hohlmeier, Anne E. Jensen, Sergej Kozlík, Jan Kozłowski, Alain Lamassoure, Giovanni La Via, Barbara Matera, Надежда Нейнски, Dominique Riquet, László Surján, Helga Trüpel, Derek Vaughan, Angelika Werthmann
Заместник(ци), присъствал(и) на окончателното гласуване
Richard Ashworth, Maria Da Graça Carvalho, Frédéric Daerden, Derk Jan Eppink, Roberto Gualtieri, Peter Jahr, María Muñiz De Urquiza, Peter Šťastný, Georgios Stavrakakis
Заместник(ци) (чл. 187, пар. 2), присъствал(и) на окончателното гласуване
Róża Gräfin von Thun und Hohenstein
