Въпрос за времето за въпроси H-000245/2011
до Комисията
Период на сесията: Юли 2011
Член 116 от Правилника за дейността
Ivo Belet
(PPE) Относно: Ръководни структури на ФИФА
През последните седмици ФИФА беше конфронтирана със скандали, отнасящи се до възможни нередности при избирането на домакини за световните първенства, както и до избора на нов президент. В съобщението си за европейското измерение на спорта (СOM(2011)0012/3), Комисията заявява, че „съществуват взаимно обвързани принципи, които стоят в основата на управлението на спорта на европейско равнище, като например автономията в рамките на закона, демокрацията, прозрачността и отчетността при вземането на решения.“
Споделя ли Комисията виждането, че вътрешната ръководна структура на ФИФА не отговаря на тези принципи? Готова ли е Комисията да призове ФИФА да проведе наистина независимо разследване на предполагаемите нередности? Споделя ли Комисията виждането, че контактите с ФИФА следва да бъдат временно преустановени докато вътрешните ръководни структури на ФИФА не се приведат в съответствие с принципите за добро управление?
