Нелегалната имиграция - журналистически семинар
Институции
2008-05-08 - 17:13
Журналистически семинар по въпросите на имиграцията
През юни се очаква евродепутатите да гласуват по предложение за директива, която въвежда общи условия за връщане на нелегални имигранти. Доклад по директивата бе приет през миналата година от Комисията по граждански свободи. Оттогава Парламентът и Съветът преговарят, как да изглежда финалният вид на тази директива. В сряда група журналисти имаха възможност да разпитат депутатите по този въпрос. Предлагаме ви материал по темата.
Семинарът за журналисти по темата имиграция бе организиран от пресцентъра на Парламента и предложи на участващите подробна информация по всички теми, свързани с имиграцията, които в момента се дискутират от Парламента, след което журналистите имаха възможност да зададат въпросите си. Вниманието се фокусира върху директивата предвиждаща общи условия за връщане на нелегалните имигранти. Проектът за директива бе представен през 2005 година от Комисията. В случая трябва да се приложи процедурата на съвместно взимане на решение от Съвета и Парламента.
Дискусиите се концентрираха върху възможен компромис между Парламента и Съвета, според който решението би трябвало да се вземе с просто мнозинство от депутатите и с квалифицирано мнозинство в Съвета.
Възможният компромис, обект на дискусия на семинара, включва въвеждането на фиксиран период за доброволно връщане, след който да се прилага заповедта за експулсиране, максимален период от 6 месеца за задържане на нелегални имигранти (с възможно удължаване с още 12 месеца), засяга условията на живот на задържаните, по специално нуждите на семействата (предоставяне на отделни помещения, достъп до образование), предвижда 5-годишна забрана за връщане в ЕС, отнасяща се до тези, които не се върнали по време на доброволния период, предвижда достъп до здравни услуги на нуждаещите се и формулира ролята на неправителствените организации като партньори в процеса на връщане на нелегалните имигранти.
Депутатите представиха позициите си пред журналистите, както се оказа - с явни разминавания.
Според докладчика Манфред Вебер (ЕНП-ЕД, Германия): "Трябва да освободим тези хора от тяхната нелегална ситуация. Очевидно държавите-членки трябва да решат, дали да им дадат разрешение за пребиваване, както някои страни вече направиха, или да ги върнат обратно. Но настоящата ситуация е възможно най- нехуманната и унизителната, която може да си представите, на това трябва да сложим край."
Споменатият компромис срещна остра съпротива от страна Claudio Fava от ПЕС и Giusto Catania от Европейската обединена левица-северна зелена левица заради лишаването на имигрантите от личната им свобода и заради налагане на наказание затвор за административни нарушения. Британският депутат от зелените Jean Lambert също изрази загриженост от предложението относно транзитните страни и забраната за влизане.
Представителят на либералите Jeanine Hennis-Plasschaert подчерта, че компромисът не е перфектен, но е важна стъпка напред. Mario Borghezio от Съюза за Европа на нациите се обяви в подкрепа на компромиса.
20080505STO28116 Програма на семинара Докладът на Weber Обсъждането в Комисията по граждански свободи Тематично досие за имиграцията
BG
1
PHOTO
20080506PHT28307.jpg
BG
2
LINK
/eplive/expert/multimedia/20080430MLT28032/media_20080430MLT28032.pdf
BG
3
LINK
/eplive/expert/multimedia/20080430MLT28032/media_20080430MLT28032.pdf
-//EP//TEXT IM-PRESS 20070910IPR10221 0 NOT XML V0//BG
-//EP//TEXT IM-PRESS 20080415FCS26634 0 NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
