28.10.2008
ПРЕДЛОЖЕНИЕ ЗА РЕЗОЛЮЦИЯ
внесено съгласно член 113 от правилника
от Marian Zlotea, Sebastian Valentin Bodu
за задълженията за информиране на потребителите при сключване на договори за кредит
Предложение за резолюция на Европейския парламент за задълженията за информиране на потребителите при сключване на договори за кредит
Европейският парламент ,
–
като взе предвид действащото законодателство в областта на договорите,
–
като взе предвид дял ХV от Договора,
–
като взе предвид член 113 от своя правилник,
A.
като има предвид тревогите, отнасящи се до настоящето положение в областта на правата на потребителите, както и задължението те да бъдат информирани при сключване на договори за потребителски кредит,
Б.
като има предвид, че не съществува хармонизирано общностно законодателство в тази област,
1.
призовава Европейската комисия и компетентните парламентарни комисии да проучат подробно посочения проблем, който засяга правата на потребителите;
2.
приканва Комисията да приеме спешни мерки с оглед укрепването на правата на потребителите по отношение на договорите за кредит, като например:
- съобщаването на ясна и прозрачна информация относно начините на изпълнение, временно прекъсване или прекратяване на предоставяната услуга;
- съобщаването на изчерпателна информация относно таксите, лихвите, комисионите, гаранциите, неустойките, компенсациите и вноските на плащане;
- предварително писмено уведомяване на потребителите при промяна на лихвите или на прилаганите спрямо договора комисиони или получаване на предварително съгласие на потребителите;
- предоставяне на право на потребителите да се откажат от предоставяните услуги и да денонсират договора без допълнителни разходи в случай на отказ от изменението на договорните клаузи, и санкциониране на икономическите оператори, които не спазват изменението на клаузите;
- обезщетяване на потребителите, на които, по вина на икономическите оператори, са били нанесени щети;
- съставяне на договорите в четлив формат, като за буквите бъде използван минимален шрифт 10.
