Въпрос с искане за писмен отговор E-000956/2011
до Комисията
Член 117 от Правилника за дейността
Slavi Binev (NI) и Dimitar Stoyanov (NI)
(9 февруари 2011 г.)
Относно: Нарушаване на правата на собственост в Сърбия
През последните месеци приватизирани в миналото пристанища бяха отново национализирани, без на засегнатите собственици да се заплати каквото и да било обезщетение. Сръбският закон позволява такова повторно национализиране на пристанища. Мотивът е основно икономически. Сръбската държава, а не частни инвеститори, управлява тези предприятия и реализира печалби от проектите.
Освен това частната собственост de facto е била подложена на експроприация без каквото и да било обезщетение за засегнатите инвеститори. Въпреки че собствениците са имали специални права за строеж и реконструкция, тези клаузи в момента са премахнати. В резултат на това сега собствениците трябва да закупят тези права от сръбската държава. Освен това в момента цените за тези права се основават на сегашната пазарна цена, а не на старата покупна цена.
Тъй като европейската интеграция е стратегически приоритет за Сърбия, трябва да й бъде съобщено, че ЕС е информиран относно тези проблеми, за да се помогне на Сърбия да приведе своето национално законодателство в съответствие с основните принципи на ЕС.
Как Комисията възнамерява да реши тези проблеми?