Гуантанамо - тема на изслушване в ЕП
Права на човека
2008-03-03 - 13:05
От Гуантанамо към Европа ?
От януари 2002 г. тази малка част от остров Куба, която е под военната юрисдикция на САЩ, стана един от символите на американската "война против тероризма". На брега на залива Гуантанамо американците изградиха силно охраняван военен затвор, в които са задържани около 300 заподозрени в тероризъм и военни престъпления лица. През миналата седмица в Европейския парламент се проведе изслушване относно Гуантанамо.
В четвъртък, 28 февруари, Комисията по граждански свободи, правосъдие и вътрешни работи и Подкомисията по човешки права проведоха изслушване относно Гуантанамо.
Организации, работещи в защита на човешките права, твърдят, че много от задържаните в лагера "Гуантанамо" са невинни хора - предадени на американските военни срещу заплащане от "ловците на глави".
Какво ще се случи с освободените от Гуантанамо ?
Основният въпрос, обсъден по време на изслушването в Европейския парламент, бе каква ще бъде оттук нататък съдбата на 30-те задържани, които американците смятат да освободят ?
Според представителя на американския Център за конституционни права Emi MacLean тези хора са поставени пред "невъзможен избор": да бъдат задържани за неопределено време в Гуанатанамо или да бъдат репатрирани, рискувайки да станат жертва на преследвания и мъчения, ако се върнат в родните си страни (сред които са Китай, Узбекистан, Либия, Алжир, Тунис, Судан и Египет).
Ще им предостави ли Европа убежище ?
Г-жа MacLean подчерта, че Европа трябва да отвори вратите си за освободените от Гуантанамо.
Ewa Klamt (ЕНП-ЕД, Германия) обаче постави въпроса защо Европейският съюз трябва да решава проблеми, на които САЩ не са пожелали да намерят решение ?
Заместник-председателят на Подкомисията по човешки права баронеса Sarah Ludford (АЛДЕ, Великобритания) каза, че е време Европа да мобилизира необходимата политическа воля и "да помогне на Америка да затвори окончателно тази позорна страница от историята".
Според Ana Maria Gomes (ПЕС, Португалия) "съучастничеството" на някои страни-членки в изпращането на заподозрени лица в Гуантанамо вероятно обяснява сегашното им нежелание за предоставяне на убежище.
Ролята на ЕП за предотвратяване на хуманитарна криза
На 16 февруари 2006 г. Европейският парламент прие резолюция, с която призова американската администрация да затвори лагера за задържане в залива Гуантанамо. В текста се подчертава, че всички задържани трябва да бъдат третирани в съответствие с нормите на международното хуманитарно право.
В резолюция от 12 декември 2007 г. относно борбата срещу тероризма Парламентът призова Комисията и Съвета да започнат инициатива на европейско и международно равнище за преселване на онези затворниците от Гуантанамо, с произход от трети държави, които не могат да бъдат върнати в държавите им на произход, тъй като има опасност да бъдат подложени на преследване и мъчения.
По време на пресконференция, проведена след изслушването, председателят на Подкомисията по човешки права г-жа Hélène Flautre (Зелени/ЕСА, Франция) посочи ролята на Европа за предотвратяването на възможна хуманитарна криза. Според нея Европейският парламент трябва да продължи да оказва натиск върху държавите-членки с цел те да предоставят убежище на освободените от Гуантанамо, заплашени от репатриране в страни, които не спазват правата на човека.
20080229STO22569 Документи по изслушването Информация за изслушването от Пресслужбата на ЕП (на английски) Комисия по граждански свободи, правосъдие и вътрешни работи Подкомисия по права на човека Резолюция на Европейския парламент от 12 декември 2007 г. относно борбата срещу тероризма Резолюция на Европейския парламент от 16 декември 2006 г. относно Гуантанамо (на английски)
BG
1
PHOTO
20080228PHT22547.jpg
BG
2
LINK
/meetdocs/2004_2009/organes/droi/droi_20080228_1000_libe.htm
BG
4
LINK
/activities/committees/homeCom.do?body=LIBE&language=BG
BG
5
LINK
/activities/committees/homeCom.do?body=DROI&language=BG
-//EP//TEXT IM-PRESS 20080225IPR22133 0 NOT XML V0//BG
-//EP//TEXT TA P6-TA-2007-0612 0 NOT XML V0//BG
-//EP//TEXT TA P6-TA-2006-0070 0 NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
