Българският филм "След края на света" на фестивала на междукултурния диалог в ЕП
Култура
България
2008-09-12 - 11:56
На 11 септември в Европейския парламент в Брюксел се проведе прожекция на българския филм "След края на света" на режисьора Иван Ничев. Събитието беше част от провеждащия се в момента в ЕП Европейски филмов фестивал на междукултурния диалог и протече под патронажа на българския депутат Кристиaн Вигенин (ПЕС).
На прожекцията на филма, която предизвика сериозен интерес в ЕП и сред българите в Брюксел, присъстваха режисьорът на филма Иван Ничев и неговата съпруга. Кратки слова произнесоха Кристиaн Вигенин и Бойко Коцев, постоянен представител на България в ЕС. След прожекцията се проведе дискусия с Иван Ничев.
"След края на света" е филм, който ни пренася в атмосферата на Пловдив от 40-те години на миналия век, където съществува пълна етническа хармония между българи, арменци, турци, евреи, роми и гърци. Поп, равин, ходжа и атеист са влюбени в една и съща ханъма. Покрай тяхното съперничество, кавги и другарство начева и първата игра на любов между потомците им - еврейско момче и арменско момиче. След години евреинът, вече професор, и арменката, учителка по пиано, се срещат неочаквано сред водовъртежа на Пловдив от 90-те години.
Прожекцията на филма беше част от провеждащия се в ЕП в Брюксел Европейски фестивал на междукултурния диалог (03.07. - 11.12.2008 г.) в рамките на Европейската година на междукултурния диалог.
20080911IPR36993 European film festival on intercultural dialogue Програма на фестивала
BG
1
LINK
http://www.eunic-brussels.eu/en/read/46
BG
2
LINK
http://www.eunic-brussels.eu/files/Filmfestival_EP.pdf
-//EP//DTD IM-PRESS 20050901 AVI DOC XML V0//EN
-//EP//STYLESHEET IM-PRESS 20050901 AVI DOC XML V0//EN
