12.12.2011 B7-0700/2011 ПРЕДЛОЖЕНИЕ ЗА РЕЗОЛЮЦИЯ за приключване на разисквания по изявление на заместник-председателя на Комисията/върховен представител на Съюза по въпросите на външните работи и политиката на сигурност
внесено съгласно член 110, параграф 2 от Правилника на дейността
относно предстоящата среща на високо равнище между ЕС и Русия на 15 декември 2011 г. и резултатите от изборите за Дума, проведени на 4 декември 2011 г. ( 2011/2948(RSP) )
Elmar Brok
,
José Ignacio Salafranca Sánchez-Neyra
,
Ria Oomen-Ruijten
,
Ioannis Kasoulides
,
Alojz Peterle
,
Elena Băsescu
,
Cristian Dan Preda
,
Tokia Saïfi
,
Lena Kolarska-Bobińska
,
Laima Liucija Andrikienė
,
Inese Vaidere
,
Arnaud Danjean
, Надежда Нейнски,
Mario Mauro
,
Joachim Zeller
,
Traian Ungureanu
от името на групата PPE
PE479.399v01-00 B7‑0700/2011 Резолюция на Европейския парламент относно предстоящата среща на високо равнище между ЕС и Русия на 15 декември 2011 г. и резултатите от изборите за Дума, проведени на 4 декември 2011 г. ( 2011/2948(RSP) )
Европейският парламент,
– като взе предвид своите предишни доклади и резолюции относно Русия, и по-специално резолюциите си от 9 юни 2011 г. относно срещата на най-високо равнище между ЕС и Русия Приети текстове, P7_TA(2011)0268 .
, от 17 юни 2010 г. относно заключенията от срещата на високо равнище между ЕС и Русия и от 12 ноември 2009 г. относно подготовката за срещата на високо равнище между ЕС и Русия в Стокхолм на 18 ноември 2009 г. Приети текстове, P7_TA(2009)0064 .
,
– като взе предвид своите предходни резолюции относно отношенията между ЕС и Русия, включително резолюциите си от 7 юли 2011 г. относно подготовката на изборите за Държавна Дума в Русия през декември 2011 г. Приети текстове, P7_TA(2011)0335 .
, от 17 февруари 2011 г. относно принципите на правовата държава в Русия Приети текстове, P7_TA(2011)0066 .
, от 17 септември 2009 г. относно убийствата на активисти за правата на човека в Русия Приети текстове, P7_TA(2009)0022 .
и 17 септември 2009 г. относно външните аспекти на енергийната сигурност Приети текстове, P7_TA(2009)0021 .
, както и резолюцията си от 16 декември 2010 г. относно годишния доклад за 2009 г. относно правата на човека по света и политиката на Европейския съюз в тази област Приети текстове, P7_TA(2010)0489 .
,
– като взе предвид Споразумението за партньорство и сътрудничество (СПС) между ЕС и Руската федерация ОВ L 327, 28.11.1997 г., стр. 1.
и започналите през 2008 г. преговори за ново споразумение между ЕС и Русия, както и партньорството за модернизация, започнало през 2010 г.,
– като взе предвид споделяната от ЕС и Русия цел, изложена в общата декларация, представена след 11-та среща на високо равнище между ЕС и Русия в Санкт Петербург на 31 май 2003 г., за създаване на общо икономическо пространство, общо пространство на свобода, сигурност и правосъдие, общо пространство на сътрудничество в областта на външната сигурност и общо пространство за научни изследвания и образование, включително културни аспекти („четирите общи пространства“),
– като взе предвид общата декларация на Постоянния съвет за партньорство ЕС–Русия по въпросите на свободата, сигурността и правосъдието, представена на 11 октомври 2011 г. във Варшава,
– като взе предвид забележките на върховния представител Катрин Аштън на 8-то заседание на Постоянния съвет за партньорство ЕС–Русия, проведено на 17 ноември 2011 г. в Москва,
– като взе предвид последния диалог ЕС–Русия за правата на човека от 28 ноември 2011 г.,
– като взе предвид изявлението на върховния представител на ЕС Катрин Аштън относно изборите за Дума в Руската федерация, проведени на 6 декември 2011 г.,
– като взе предвид дневния ред на срещата на високо равнище между ЕС и Русия от 15 декември 2011 г.,
– като взе предвид член 110, параграф 2 от своя правилник,
A. като има предвид, че ЕС и Русия са взаимозависими както икономически, така и политически; като има предвид, че следователно засиленото сътрудничество и добросъседските отношения между ЕС и Русия са от ключово значение за стабилността, сигурността и просперитета на цяла Европа; като има предвид, че Европейският съюз продължава да се ангажира за по-нататъшно задълбочаване и развиване на отношенията между ЕС и Русия на основата на сериозен ангажимент към демократичните принципи;
Б. като има предвид, че Русия, в качеството й на постоянен член на Съвета за сигурност на ООН, носи обща отговорност с останалите членове за поддържане на глобалната стабилност; като има предвид, че много международни предизвикателства, особено по отношение на Сирия, Близкия изток, Иран, тероризма, енергийната сигурност, изменението на климата и финансовите кризи, могат да бъдат преодолени само чрез координиран подход, който включва Русия;
В. като има предвид, че Руската федерация е пълноправен член на Съвета на Европа и на Организацията за сигурност и сътрудничество в Европа (ОССЕ) и следователно се е ангажирала с принципите на демокрацията и зачитането на правата на човека; като има предвид, че все още съществува безпокойство по отношение на положението с правата на човека, принципите на правовата държава, независимостта на съдебната власт и репресивните мерки, предприети срещу журналистите и опозицията;
Г. като има предвид, че на 12 април 2011 г. Европейският съд по правата на човека изрази критично отношение във връзка с тромавите процедури за регистриране на политически партии в Русия, които не са в съответствие със стандартите за провеждане на избори, установени от Съвета на Европа и ОССЕ; като има предвид, че все още съществува голяма безпокойство по отношение на трудностите, пред които са изправени политическите партии, за да участват в изборите, които ефективно ограничават политическата конкуренция и плурализъм в Русия;
Д. като има предвид, че измина една година, откакто Европейският парламент призова Съвета, „в отсъствието на стъпки в положителна посока от страна на руските органи, да сътрудничи и да разследва случая на Сергей Магнитски, да настоява руските органи да подведат извършителите под съдебна отговорност и да обмисли ЕС да наложи забрана за влизане“; той също така насърчи „правоприлагащите агенции в ЕС да си сътрудничат с цел замразяването на банкови сметки и други активи на тези руски длъжностни лица във всички държави-членки на ЕС“ Приети текстове, P7_TA(2010)0489 .
;
1. призовава ЕС и Русия да се възползват от предоставената им от предстоящата среща на високо равнище възможност, за да дадат нов тласък на преговорите за ново споразумение за партньорство и сътрудничество, при които е необходим по-балансиран напредък в преговорите; призовава за полагане на по-големи усилия за напредък също така на партньорството за модернизация между ЕС и Русия; призовава за определяне на конкретни цели и график;
2. приветства приключването на преговорите за присъединяване на Русия към СТО, което ще помогне за създаване на по-равни условия за стопанските общности от двете страни и ще улесни и либерализира търговията в световната икономика; подчертава, че с присъединяването си Русия има правно задължение да спазва всички правила на СТО, включително премахването на протекционистки мерки; в този контекст изразява своята загриженост по отношение на митническия съюз между Русия, Казахстан и Беларус, който доведе до по-високи консолидиран тарифи;
3. подчертава значението на задълбочаването на енергийното партньорство с Русия; заявява повторно, че снабдяването с природни ресурси не може да се използва като политически инструмент; подчертава необходимостта от правно обвързваща енергийна рамка, която да гарантира надеждни и сигурни енергийни доставки, въз основа на еднакви стандарти за всички държави-членки на ЕС;
4. признава съвместните заключения от 11 октомври 2011 г. за обявяване на финализирането на списъка с общи стъпки за безвизов режим и поддържа официалното му одобрение и последващото му прилагане; припомня значението на осигуряването на регионална съгласуваност във възприетия подход към либерализиране на визовия режим с Русия и държавите от Източното партньорство; приветства приключването на преговорите относно измененията на действащото Споразумение за облекчаване на визовия режим между Русия и ЕС от 2006 г.; подчертава значението на ефективното изпълнение на Споразумението за реадмисия между Русия и ЕС, както и на установяването на диалога за миграция; призовава за по-нататъшно сътрудничество в областта на незаконната имиграция, подобряването на контрола на граничните контролно-пропускателни пунктове и обмена на информация относно тероризма и организираната престъпност;
5. приветства предложението за опростяване на местния граничен трафик в Калининградска област и очертава, че това ще допринесе за по-нататъшно насърчаване на стратегическото партньорство между ЕС и Русия в съответствие с приоритетите, заложени в Пътната карта за общото пространство на свобода, сигурност и правосъдие;
6. отбелязва резултатите от изборите за Дума, проведени на 4 декември 2011 г.; подчертава, че провеждането на изборите показа, че Русия не спазва стандартите за провеждане на избори, установени от ОССЕ; отново заявява, че тромавата процедура за регистрация доведе до изключването на няколко опозиционни партии и възпрепятства политическата конкуренция и плурализъм от самото начало; изразява загрижеността си по отношение на докладите за измама и предварителните констатации в доклада на Организацията за сигурност и сътрудничество в Европа (ОССЕ)/Бюрото за демократични институции и права на човека (БДИЧП) относно процедурни нарушения, липса на безпристрастност на медиите, тормоз спрямо независимите наблюдатели, липса на разделение между партия и държава;
7. приветства демонстрациите в Русия като израз на волята на руския народ за повече демокрация; осъжда репресиите и задържането на мирни демонстранти, включително и на водещи членове на опозицията и журналисти; настоятелно призовава руските органи да зачитат свободата на събранията и на изразяване на мнение, да не навреждат на мирните демонстранти и да освободи тези, които са били задържани в контекста на изборите;
8. настоятелно призовава руските органи да отговорят на констатациите в доклада за наблюдение на ОССЕ/БДИЧП, да осъществят реформа на избирателните закони в съответствие със стандартите на Съвета на Европа и ОССЕ и да спазват тези стандарти на практика, с цел да се гарантират свободни и демократични президентски избори през 2012 г., с равни възможности за опозиционните кандидати; призовава на ОССЕ да следи отблизо подготовката на изборите и прилагането на правилата за изборите;
9. изразява отново загриженост от положението на правата на човека в Русия, незачитането на принципите на правовата държава и отсъствието на независима съдебна система; изразява загриженост по-специално във връзка с случая на Сергей Магнитски, включително по отношение на практиката за неналагане на наказание на лицата, за които е доказано, че са виновни за смъртта му; призовава разследващата комисия да проведе всестранно и пълно разследване, без табу, с цел своевременно да представи конкретни изводи и да предприеме всички необходими действия за подвеждане под отговорност на извършителите;
10. признава 20-годишнината от разпадането на СССР, която беше основен крайъгълен камък за европейската история; признава приноса към тези събития на онези, които активно се противопоставиха на тоталитаризма и допринесоха за освобождаването от него;
11. призовава Русия активно да допринесе за разрешаването на „замразените конфликти“ в съседните държави и да зачита суверенитета и териториалната цялост на всички държави, участващи в „замразените конфликти“;
12. заявява отново задължението на Русия за пълно прилагане на състоящото се от шест точки споразумение за прекратяване на огъня, включително за зачитане на суверенитета и териториалната цялост на Грузия;
13. подкрепя групата „Минск“ на ОССЕ и нейния съпредседател в напредъка им по отношение на конфликта в Нагорни Карабах;
14. приветства подновяването на преговорите във формата 5+2 по отношение на конфликта в Приднестровието и отбелязва първата официална среща на 1 декември 2011 г., с надежда това да бъде началото на разрешение на конфликта;
15. заявява, че Русия, която има право на вето в Съвета за сигурност на ООН, трябва да носи своята отговорност в международни кризи; подчертава, че международните предизвикателства, особено по отношение на Сирия и Иран, могат да бъдат преодолени само чрез координиран подход, който включва Русия; призовава Русия да приложи по-конструктивен подход, особено по отношение на резолюциите на Съвета за сигурност на ООН;
16. възлага на своя председател да предаде настоящата резолюция на Съвета, на Комисията, на правителствата и парламентите на държавите-членки, на правителството и парламента на Руската федерация, на Съвета на Европа, както и на Организацията за сигурност и сътрудничество в Европа.
