Въпрос за времето за въпроси H-0526/2010
до Комисията
Период на сесията: Ноември 2010
Член 116 от Правилника за дейността
Vilija Blinkevičiūtė
(S&D) Относно: Реформата на образованието в рамките на стратегията "Европа 2020"
Подобряването на нивото на образованието, намаляването на случаите на преждевременно напускане на училището и увеличаването на процента на населението, завършило висше или равностойно на него образование, са сред най-важните цели, определени в стратегията „Европа 2020”.
В своето изказване относно целите на стратегията „Европа 2020“, в частност в областта на образованието, членът на Комисията Androulla Vassiliou припомни, че една от основните цели е да се намали процентът на преждевременно напусналите училище на ниво под 10 % в целия Европейски съюз.
Какви конкретни мерки възнамерява да предприеме Комисията, за да повиши нивото на образование в Европа и да постигне целта за намаляване на процента на преждевременно напусналите училище? Планира ли Комисията да състави конкретна стратегия за подобряване на нивото на образование, с цел младите хора да не напускат преждевременно училище и да получат възможно най-добри квалификации? Каква сума възнамерява Комисията да инвестира в бъдеще в програми и инициативи, насочени към младите хора?
