Въпрос за времето за въпроси H-0296/2010
до Комисията
Период на сесията: Юни 2010
Член 116 от Правилника за дейността
Elisabeth Köstinger
(PPE) Относно: Форсиране на енергията от възобновяеми източници
Потъналата нефтена платформа 'Deepwater Horizon' предизвика най-голямата досега нефтена катастрофа в историята. До днес милиони литри суров петрол са изтекли в Мексиканския зали и са довели до масово измиране на морски и сухоземни животни. Глобалните последици за екосистемата са разрушителни.
Засиленото форсиране на енергията от възобновяеми източници, която наред с другото е и важна част от бъдещето на ОСП и с това дава основен принос за устойчиво селско стопанство, както и за опазването на околната среда и климата, би могло да бъде отговор на увеличеното в световен мащаб потребление на енергия. В този контекст следва с особено внимание да се разгледа въпроса за предназначените за използване определени горива в транспортния сектор.
Предвижда ли се постепенно увеличаване на примесването на биогенни горива за заместване на дизелово гориво и бензин, за да се намали по този начин зависимостта от изкопаеми енергийни носители?
