4.7.2011 B7-0391/2011 ПРЕДЛОЖЕНИЕ ЗА ПРЕПОРЪКАДО СЪВЕТА съгласно член 121, параграф 1 от Правилника за дейността
относно условията за възможното създаване на Европейски фонд за демокрация
Alexander Graf Lambsdorff
от името на групата ALDE
PE465.719v01-00 B7‑0391/2011 Препоръка на Европейския парламент до Съвета относно условията за възможното създаване на Европейски фонд за демокрация
Европейският парламент,
– като взе предвид двата набора от заключения на Съвета относно подкрепата за демокрацията във външните отношения на ЕС: заключенията от 17 ноември 2009 г. и заключенията от 13 декември 2010 г., съдържащи доклада за осъществения напредък през 2010 г. и списъка с пилотни страни,
– като взе предвид заключенията на Съвета от 18 май 2009 г. относно подкрепата за демократично управление – към подобрена рамка на ЕС,
– като взе предвид своята резолюция от 22 октомври 2009 г. относно изграждане на демокрацията във външните отношения на ЕС ОВ С 265Е, 30.9.2010 г., стр. 3.
,
– като взе предвид своята резолюция от 25 април 2002 г. относно съобщението на Комисията относно „Ролята на Европейския съюз при насърчаването на правата на човека и демократизацията в трети държави“( COM(2001)0252 ) ОВ C 131E, 5.6.2003 г., стр. 147.
,
– като взе предвид член 121, параграф 1 от своя правилник
A. като има предвид, че политическите партии и свободно и честно избраните парламенти са от централно значение за всяка демокрация и всеки процес на демократизация, и като има предвид, че оказването на подкрепа и прилагането на Европейския инструмент за демокрация и права на човека все още не са на висотата на значимостта в миналото на тези фактори,
Б. като има предвид, че е необходимо укрепване на организацията на политическите партии, по-специално на партиите, които насърчават демократичните ценности, без при това да се проявява пристрастност,
В. като има предвид, че подкрепата за новоизбраните свободно и честно парламенти, най-вече в страните в преход или в страните, в които ЕС е изпращал мисии за наблюдение на избори, е от ключово значение,
1. отправя до Съвета следните препоръки:
а) да вземе предвид, че Европейският съюз се нуждае от по-гъвкав и по-малко бюрократичен инструмент за подпомагане на политическите фактори, стремящи се към демократични промени в своите държави,
б) да предвиди създаването на Европейски фонд за демокрация като организация с нестопанска цел за отпускане на безвъзмездни помощи, учредена с цел укрепване на демократичните институции по света,
в) да представи ясно разграничаване на правомощията на един бъдещ Европейски фонд за демокрация , разработен от ЕСВД, Комисията и полското председателство,
г) да зачита правото на контрол на Европейския парламент в процеса на възможното бъдещо създаване на Европейски фонд за демокрация, при определянето на годишните цели, приоритетите, очакваните резултати и финансовите средства в широк смисъл;
2. възлага на своя председател да предаде настоящата препоръка на Съвета и, за сведение, на Комисията.
