P6_TA(2008)0325
Подновяване на споразумението за научно и технологично сътрудничество между Европейската общност и правителството на Република Индия *
A6-0254/2008
Законодателна резолюция на Европейския парламент от 8 юли 2008 г. относно проекта за решение на Съвета относно сключването на споразумение за подновяване на споразумението за научно и технологично сътрудничество между Европейската общност и правителството на Република Индия (16681/2007 – COM(2007)0576 − C6-0073/2008 – 2007/0207(CNS) )
(Процедура на консултация)
Европейският парламент
, –
като взе предвид предложението за решение на Съвета ( COM(2007)0576 ),
–
като взе предвид проекта за решение на Съвета (16681/2007),
–
като взе предвид член 170, параграф 2 и член 300, параграф 2, алинея първа от Договора за ЕО,
–
като взе предвид член 300, параграф 3, алинея първа от Договора за ЕО, съгласно който Съветът се е консултирал с него ( C6-0073/2008 ),
–
като взе предвид член 51 и член 83, параграф 7 от своя правилник,
–
като взе предвид доклада на Комисията по промишленост, изследвания и енергетика ( A6-0254/2008 ),
1.
Одобрява проекта за решение на Съвета с внесените изменения и одобрява сключването на споразумението;
2.
Възлага на своя председател да предаде позицията на Парламента съответно на Съвета и на Комисията, както и на правителствата и на парламентите на държавите-членки и на правителството на Република Индия.
Текст, предложен от Съвета
Изменение
Изменение 1
Проект за решение
Съображение 3 a (ново)
(3а) Споразумението е ключов елемент в стремежа към постигане на целите на стратегическото партньорство между ЕС и Индия от 2004 г. и в следването на политически цели с по-широк обхват.
Изменение 2
Проект за решение
Съображение 3 б (ново)
(3б) Ръководният комитет ЕО – Индия за научно и технологично сътрудничество отговаря за ефективната координация и улесняването на дейностите по сътрудничество в съответствие със споразумението. Желателно е комитетът да заседава ежегодно с цел осъществяване на преглед на работната програма, а в основата на устройствения му правилник да залегнат принципите на прозрачност и отчетност
.
Изменение 3
Проект за решение
Съображение 3 в (ново)
(3в) Приоритетни цели на съвместните научноизследователски дейности по споразумението следва да бъдат осигуряването на съпоставими данни и подобряването на корпуса от данни.
Изменение 4
Проект за решение
Съображение 3 г (ново)
(3г) При изпълнение на споразумението следва да бъдат положени усилия и от двете страни с цел увеличаване на участието на Общността и на Индия в научноизследователските програми на другата страна, насърчаване на обмена на научни работници между Общността и Индия и повишаване на мобилността на научните работници като цяло.
Изменение 5
Проект за решение
Съображение 3 д (ново)
(3д) При изпълнение на споразумението следва да се обърне особено внимание на политиките в областта на енергетиката и на околната среда и на необходимото развитие на иновативни енергийни технологии. Следва да се предприемат съвместни усилия и инициативи, например с оглед на развитието на технологии за икономично улавяне и съхранение на въглерод и на възобновяеми технологии, които са в интерес и на двамата партньори.
Изменение 6
Проект за решение
Съображение 3 e (ново)
(3е) При изпълнение на споразумението следва да се обърне специално внимание и на принципа на реципрочността.
Изменение 7
Проект за решение
Съображение 3 ж (ново)
(3ж) Желателно е извършването на средносрочна оценка на изпълнението на споразумението
.
