Парламентът призова за квоти за участието на жените в бизнеса и политиката
Права на жените/Равни възможности
Пленарни сесии
2012-03-13 - 15:54
Federico DE GIROLAMO BXL (+32) 2 28 31389 STR (+33) 3 881 72850 PORT (+32) 498 98 35 91 EMAIL femm-press@europarl.europa.eu Doichin CHOLAKOV BXL (+32) 2 28 42303 STR (+33) 3 881 74608 EMAIL presa-bg@europarl.europa.eu EMAIL doichin.cholakov@europarl.europa.eu Законодателство за намаляване на разликата в заплащането между половете, както и въвеждането на квоти, целящо увеличаване на броя на жените в управителните съвети на компаниите и в политическите органи, бяха сред предложенията одобрени от Парламента във вторник, насочени към преодоляването на неравенството между половете в ЕС.
Парламентът отново призова за създаването на законодателство гарантиращо еднакво заплащане за еднаква работа за мъжете и жените в резолюция, представена от докладчика Sophia in't Veld (АЛДЕ, Нидерландия), във връзка с доклада от 2011 г. за равенството между половете в ЕС.
В дебат, проведен този понеделник, г-жа in't Veld настоя Парламентът и Комисията да предприемат твърди мерки за спавяне с неравенството. "Нищо няма да се случи от само себе си. Колеги, сега е моментът да действаме!", заяви тя.
В рамките на дебата комисарят по правосъдието Viviane Reding заяви, че предложения в тази посока ще бъдат изготвени по късно през 2012 г. За последен път Парламентът призова за подобни задължителни мерки в резолюция от юли 2011 г.
Квоти за корпоративните бордове
С цел да се увеличи броя на жените с управленски позиции в компаниите на ЕС, резолюцията, по която докладчик е г-жа in't Veld, призовава Европейската комисия да оцени националните мерки и в случай, че се окажат недостатъчни, да предложи законодателство за въвеждане на квоти за жените в управителните органи на корпорациите - до 30% до 2015 г. и до 40% до 2020 г.
Избирателни квоти
Избирателните квоти са вече успешно въведени във Франция, Испания, Белгия, Словения, Португалия и Полша, отбелязва резолюцията, и съответно могат да бъдат разглеждани като реална възможност.
За осигуряването на паритет между половете в процеса на вземане на политически решения, включително по отношение на избирателните списъци и избора на най-високите позиции в ЕС, са необходими задължаващи мерки, както на национално, така и на ЕС ниво, според втора резолюция, подготвена от Sirpa Pietikäinen (ЕНП, Финландия), която също бе приета във вторник.
За подобряване на баланса в институциите на ЕС, депутатите настояват правителствата на държавите членки да предлагат, след изборите през 2014 г., като свои кандидати за комисар едновременно мъж и жена.
Докато 35% от депутатите в ЕП са жени, представеността на жените в националните парламенти остава средно 24%, като едва 23% от министрите в ЕС са жени.
ЕС цел за равно заплащане
Различието в заплащането между половете е намаляло незначително през последните години. Жените в ЕС все още получават средно 17.5% по-ниско заплащане от мъжете, едва 12% от висшите корпоративни позиции се заемат от жени и едва 3% от председателите на управителните органи на компаниите са жени.
Резолюцията in't Veld призовава за намаляване на различието с 10% във всички страни на ЕС. Резолюцията Pietikäinen от своя страна призовава за редовен мониторинг на предприеманите мерки и задължителни коригиращи действия при недостигане на поставените цели.
Платен отпуск по майчинство
Депутатите призоваха Съвета да приоритизира директивата за отпуска по майчинство за да гарантира платения отпуск навсякъде в ЕС
Резолюцията за годишния доклад за равенството между половете бе приет с 361 гласа "за", 268 "против" и 70 въздържали се. Резолюцията за паритета между половете в процеса на вземане на политически решения бе одобрена с 508 гласа "за", "против" и 49 въздържали се.
Докладчик за годишния доклад за равенството: Sophia in't Veld (АЛДЕ, Нидерландия)
Докладчик за жените и процеса на вземане на политически решения: Sirpa Pietikäinen (ЕНП, Финландия)
Процедура: незаконодателни резолюции
20120313IPR40566 Приетите текстове Видео запис на дебата Законодателно досие за годишния доклад за равенството Законодателно досие за жените в процеса на вземане на политически решения Съобщение за медиите след пленарното гласуване за жените и лидерството в бизнеса (06.07.2011 г.)
BG
1
LINK
/plenary/bg/texts-adopted.html
BG
2
LINK
/ep-live/bg/plenary/search-by-date
BG
3
LINK
/oeil/popups/ficheprocedure.do?reference=2011/2244(INI)&l=en
BG
4
LINK
/oeil/popups/ficheprocedure.do?reference=2011/2295(INI)&l=en
-//EP//TEXT IM-PRESS 20110706IPR23412 0 NOT XML V0//BG
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
