Въпрос с искане за устен отговор O-0195/2010
до Комисията
Член 115 от Правилника за дейността
Andreas Schwab
,
Anja Weisgerber
,
Marianne Thyssen
,
Anna Maria Corazza Bildt
от името на групата PPE
Evelyne Gebhardt
,
Christel Schaldemose
,
Anna Hedh
,
Barbara Weiler
от името на групата S&D
Cristian Silviu Buşoi
,
Jürgen Creutzmann
,
Antonyia Parvanova
,
Nadja Hirsch
от името на групата ALDE
Heide Rühle
от името на групата Verts/ALE
Malcolm Harbour
от името на групата ECR Относно: Безопасност на детските играчки
На 1 юли 2010 г. Научният комитет по рисковете за здравето и околната среда (SCHER) публикува становище „Оценка на граничните стойности на миграция за химични елементи в детски играчки“, което оценява методите, използвани в Директива 2009/48/ЕО за регулиране на риска от органични канцерогенни, мутагенни и токсични за възпроизводството вещества (CMR). Комитетът от една страна препоръчва безопасността на играчките да се основава на гранични стойности на миграция, а от друга страна посочва, че методът, препоръчан за измерване на миграцията на химични елементи (стандарт EN 71-3), не е надежден.
Парламентът вече безуспешно е призовавал Комисията да се заеме с въпроса. Също така съществува широка загриженост относно граничните стойности за вредни вещества като полициклични ароматни въглеводороди (ПАВ) в детските играчките, въпреки че Директива 2009/48/ЕО се счита за част от най-строгото законодателство в света в областта на детските играчките. Последните съобщения от Системата за бърз обмен на информация за опасни стоки (RAPEX) за изземане от пазара на опасни играчки също даде повод за загриженост относно наблюдението на пазара на играчки.
1. Споделя ми Комисията гледището на Научния комитет по рисковете за здравето и околната среда, че методът за измерване на миграцията на химични елементи не е надежден? Ако да, какви са следващите стъпки, които Комисията ще направи за разрешаване на този въпрос?
2. Какви инициативи е поела или ще поеме Комисията за осигуряване на по-добро наблюдение на пазара на детски играчки, особено по отношение на внесените продукти?
3. Комисията споделя ли мнението, че подходът към граничните стойности на миграция следва да се прилага и за други опасни вещества в играчките като полициклични ароматни въглеводороди вместо употребата на подхода на количествените ограничения?
4. Планира ли Комисията да преразгледа списъка с ограничени вещества и техните количества, които могат да се използват в играчки, с оглед на най-новите достъпни научни данни?
5. Би ли искала Комисията да проведе разследване по въпроса за играчки за деца над 36 месеца по отношение на рисковете, които те представляват за безопасността на по-малки деца?
6. Споделя ли Комисията мнението, че химичните елементи, класифицирани като CMR, категория 1A и 1Б според регламента на ЕС за класификация, етикетиране и опаковане, не следва да присъстват в детските играчки?
7. Какъв ще е точният график на производството на Комисията?
