Въпрос за времето за въпроси H-000131/2011
до Комисията
Период на сесията: Април 2011
Член 116 от Правилника за дейността
Kinga Göncz
(S&D) Относно: Подкрепа за деца със затруднения в ученето
Съгласно статистическите данни, голям брой деца имат затруднения в ученето (дислексия, дискалкулия, дисграфия), както и поведенчески проблеми и проблеми с приспособяването. Без специализирана помощ, тези деца са поставени в много неблагоприятно положение след завършване на началното си образование, което силно затруднява тяхното преминаване към средно и висше образование. В дългосрочен план, затрудненията в ученето влошават възможностите за намиране на работа, което води до бедност и социалното изключване, както и намаляване на конкурентоспособността на Европа.
Какви са плановете на Комисията, за да може децата със затруднения в ученето да получат цялата необходима подкрепа на всяко едно образователно ниво по време на обучението си?
