Въпрос за времето за въпроси H-0528/2010
до Комисията
Период на сесията: Ноември 2010
Член 116 от Правилника за дейността
Nikolaos Chountis
(GUE/NGL) Относно: Скандали в световен мащаб с участието на германски компании
Подкупите от германски компании, стремящи се да си осигурят достъп до пазари и изпълнение на обществени инфраструктурни проекти и договори, вече придобиха мащаб на световен скандал. Става дума за случаи като този на Siemens с финансирането и корумпирането на политици, на Deutsche Telekom с подкупите в балкански страни, на Daimler, Ferrostaal-Thyssen, MAN с подкупите в десетки европейски страни. По повечето от тези случаи са образувани съдебни производства по инициатива на американските съдебни органи.
Въпросът към Комисията е защо няма разследвания от европейски съдебни органи за тези случаи на даване на подкупи. С какви механизми разполага Комисията? Има ли данни за горепосочените случаи, от които да може да се стигне до заключение, че са замесени европейски служби, след като много от договорите и проектите, спечелени с подкупите, се съфинансират от фондове на ЕС?
